cyanic-selkie/wikianc huggingface dataset:
ഇന്ത്യയിലെ ഭക്ഷ്യക്ഷാമം 1876-78
കാരണങ്ങൾ
ഡക്കാൺ സമതലത്തിൽ സംഭവിച്ച വിളനാശമാണ് ഈ ഭക്ഷ്യക്ഷാമത്തിനു പ്രധാനകാരണമായി ചൂണ്ടിക്കാണിക്കപ്പെടുന്നത്. ഇന്ത്യ, ചൈന, തെക്കേ അമേരിക്ക, ആഫ്രിക്കയുടെ ചില ഭാഗങ്ങൾ എന്നിവിടങ്ങളിലെല്ലാമുണ്ടായ വലിയൊരു വരൾച്ചയുടെയും വിളനാശത്തിന്റെയും ഭാഗമായിരുന്നു ഇത്. ശക്തമായ എൽ നിനോയും സജീവമായിരുന്ന ഇന്ത്യൻ മഹാസമുദ്രഡൈപോളും തമ്മിലുള്ള ഇടപെടൽ മൂലമാണ് ഈ വരൾച്ച ഉണ്ടായത്. ഈ വരൾച്ചയും വിളനാശവും ലോകമാകെ 1.9 കോടി മുതൽ 5 കോടി വരെ മരണങ്ങൾക്ക് കാരണമായെന്നു കരുതപ്പെടുന്നു.
ജനങ്ങളുടെ ക്ഷേമപ്രവർത്തനങ്ങൾക്കായി വർഷാ വർഷം വകയിരുത്തുന്ന തുക ബ്രിട്ടീഷ് സർക്കാർ വെട്ടിക്കുറച്ച് സമയത്തു തന്നെയാണ് ഈ ഭക്ഷ്യക്ഷാമവും തുടങ്ങിയത്. 1873–74 ൽ ബീഹാറിൽ ഉണ്ടായ ഭക്ഷ്യക്ഷാമത്തെ നേരിടാൻ ബർമ്മയിൽ നിന്നും അരി ഇറക്കുമതി ചെയ്തിരുന്നു. ദുരിതാശ്വാസ പ്രവർത്തനങ്ങൾക്കുള്ള ചെലവ് വർദ്ധിച്ചതുകാരണം അന്നത്തെ ബംഗാൾ സർക്കാരും, അതിന്റെ ലെഫ്ടനന്റ് ഗവർണറുമായിരുന്ന സർ.റിച്ചാർ‍ഡ് ടെംപിളും അതിന്റെ പേരിൽ ധാരാളം പഴി കേട്ടിരുന്നു. 1876-ലെ ക്ഷാമസമയത്ത്, അപ്പോഴേക്കും ഇന്ത്യാ ഗവൺമെന്റിന്റെ ഫാമൈൻ കമ്മീഷണറായിരുന്ന ടെംപിൾ ഉയർന്ന ചിലവു മൂലം തനിക്കെതിരെ വരാവുന്ന പുതിയ ആരോപണങ്ങളെക്കുറിച്ച് ബോധ്യമുള്ളതുകൊണ്ട് ധ്യാനവ്യാപാരവുമായി ബന്ധപ്പെട്ട് വ്യക്തികൾക്ക് പൂർണ്ണമായ സ്വാതന്ത്രം അനുവദിച്ചു. മാത്രമല്ല ദുരിതാശ്വാസത്തിനുള്ള യോഗ്യതയുടെ മാനദണ്ഡങ്ങൾക്കും തുച്ഛമായ ദുരിതാശ്വാസ റേഷനുകൾക്കുമുള്ള മാനദണ്ഡങ്ങൾ കർശനമാക്കി. അദ്ദേഹത്തിന്റെ ഭരണസംവിധാനം രണ്ട് തരത്തിലുള്ള സഹായങ്ങൾ ജനങ്ങൾക്ക് വാഗ്ദാനം ചെയ്തു: കഴിവുള്ള പുരുഷന്മാർക്കും സ്ത്രീകൾക്കും ജോലിചെയ്യുന്ന കുട്ടികൾക്കുമായി "ദുരിതാശ്വാസ പ്രവർത്തനങ്ങളും", ചെറിയ കുട്ടികൾക്കും പ്രായമായവർക്കും ദരിദ്രർക്കുമായി ജീവകാരുണ്യ പ്രവർത്തനങ്ങളും.
ദുരിതാശ്വാസപ്രവർത്തനങ്ങൾ
ടെംപിളിന്റെ ശുപാർശകളെ വില്യം ഡിഗ്ബി, മദ്രാസ് പ്രസിഡൻസിയിലെ സാനിറ്ററി കമ്മീഷണർ ഡബ്ല്യു.ആർ. കോർണിഷ് എന്നിവരുൾപ്പെടെ ചില ഉദ്യോഗസ്ഥർ എതിർത്തു. കോർണിഷ് കുറഞ്ഞത് 680 ഗ്രാം (1.5 പൗണ്ട്) ധാന്യവും, പച്ചക്കറികളും പ്രോട്ടീനും വേതനം കൊടുക്കണമെന്നഭിപ്രായപ്പെട്ടു, പ്രത്യേകിച്ചും ദുരിതാശ്വാസ പ്രവർത്തനങ്ങളിൽ കഠിനപ്രയത്നം ചെയ്യുന്ന വ്യക്തികൾക്ക്. എങ്കിലും, ലിറ്റൺ ടെംപിളിനെ പിന്തുണച്ചു. ഏതു വേതനവും ഏറ്റവും ചെറിയ തുക വിതരണം ചെയ്യണമെന്ന ആശയത്തിനടിസ്ഥാനമായിരിക്കണമെന്ന് ലിറ്റൺ വാദിച്ചു.
മൈസൂർ രാജ്യം
1876 ​​ലെ ക്ഷാമത്തിന് രണ്ട് വർഷം മുമ്പ്, കനത്ത മഴ കോലാറിലും ബാംഗ്ലൂരിലും റാഗി വിള നശിപ്പിച്ചു. തൊട്ടടുത്ത വർഷത്തിൽ മഴയിലുണ്ടായ കുറവ് തടാകങ്ങൾ വരണ്ടുപോകാൻ കാരണമായി. ഇത് ഭക്ഷ്യ സംഭരണത്തെ ബാധിച്ചു. ക്ഷാമത്തിന്റെ ഫലമായി, മൈസൂർ രാജ്യത്തെ ജനസംഖ്യയിൽ 1871 സെൻസസുമായി താരതമ്യപ്പെടുത്തുമ്പോൾ 874,000-ത്തിന്റെ കുറവുണ്ടായി.
അനന്തരഫലങ്ങൾ
ക്ഷാമം മൂലമുണ്ടായ അധികമരണനിരക്ക് ഏകദേശം 55 ലക്ഷത്തിനും 96 ലക്ഷത്തിനുമിടയിലാണെന്ന് കണക്കാക്കപ്പെടുന്നു. ആധുനിക കണക്കെടുപ്പ് അനുസരിച്ച് 82 ലക്ഷം മരണങ്ങളാണ് ക്ഷാമം മൂലമുള്ള അധികമരണനിരക്ക്. അമിതമായ മരണനിരക്കും അതിന്റെ പശ്ചാത്തലത്തിൽ ഉന്നയിക്കപ്പെട്ട ചോദ്യങ്ങളും 1880-ലെ ക്ഷാമ കമ്മീഷൻ രൂപീകരിക്കുന്നതിലേക്കും ഇന്ത്യൻ ക്ഷാമനിയമങ്ങൾ രൂപീകരിക്കുന്നതിലേക്കും നയിച്ചു. ക്ഷാമത്തിനുശേഷം, ദക്ഷിണേന്ത്യയിലെ ധാരാളം കർഷകത്തൊഴിലാളികളും നെയ്ത്തുകാരും തോട്ടം തൊഴിലാളികളായി ജോലി ചെയ്യുന്നതിനായി ബ്രിട്ടീഷ് കോളനികളിലേക്ക് കുടിയേറി. ക്ഷാമം മൂലമുള്ള അമിതമായ മരണനിരക്ക് 1871-ലും 1881-ലുമായി നടന്ന ബ്രിട്ടീഷ് ഇന്ത്യയുടെ ഒന്നാമത്തെയും രണ്ടാമത്തെയും സെൻസസുകൾക്കിടയിലുള്ള ദശകത്തിൽ ബോംബെ, മദ്രാസ് പ്രസിഡൻസികളിലെ സ്വാഭാവിക ജനസംഖ്യാ വളർച്ചയെ നിർവീര്യമാക്കി. തമിഴിലും മറ്റ് സാഹിത്യ പാരമ്പര്യങ്ങളിലും ഈ ക്ഷാമത്തെക്കുറിച്ചുള്ള ഓർമ്മകൾ നിലനിൽക്കുന്നു. ഈ ക്ഷാമം വിവരിക്കുന്ന ധാരാളം കുമ്മി നാടൻ പാട്ടുകൾ രേഖപ്പെടുത്തിയിട്ടുണ്ട്.
ഈ ക്ഷാമം ഇന്ത്യൻ ചരിത്രത്തിൽ ശാശ്വതമായ രാഷ്ട്രീയ സ്വാധീനം ചെലുത്തി. ക്ഷാമത്തോടുള്ള ഔദ്യോഗിക പ്രതികരണങ്ങളിൽ അസ്വസ്ഥരായ ഇന്ത്യയിലെ ബ്രിട്ടീഷ് ഭരണാധികാരികൾ വില്യം വെഡർബേണും എ.ഒ. ഹ്യൂമും ആയിരുന്നു. ഒരു ദശാബ്ദത്തിനുള്ളിൽ, അവർ ഇന്ത്യൻ നാഷണൽ കോൺഗ്രസ്സ് രൂപീകരിച്ചു. ഇവരാൽ സ്വാധീനിക്കപ്പെട്ട ദാദാഭായ് നവറോജിയും റോമേഷ് ചന്ദർ ദത്തും ഉൾപ്പെട്ട ദേശീയവാദികൾക്ക് ഈ ക്ഷാമം ബ്രിട്ടീഷ് രാജിനെതിരായുള്ള സാമ്പത്തിക വിമർശനത്തിന്റെ മൂലക്കല്ലായി മാറി.
പുസ്തകസൂചിക
വർഗ്ഗം:ദുരന്തങ്ങൾ
പ്രീതി പട്കർ
പ്രീതി പട്കർ' സാമൂഹ്യ പ്രവർത്തകയും മനുഷ്യാവകാശ പ്രവർത്തകയുമാണ്. മുംബൈയിലെ ലൈംഗിക വ്യവസായമുള്ള ജില്ലകളിൽ കുട്ടികൾ എളുപ്പത്തിൽ പെട്ടുപോകാവുന്ന ലൈംഗിക ചൂഷണത്തിൽ നിന്നും മനുഷ്യക്കടത്തിൽ നിന്നും സംരക്ഷിക്കുന്നതിന് മാർഗ്ഗ ദർശിയായ ‘’ പ്രേരണ’’ യുടെ സഹ സ്ഥാപകയും ഡയറക്ടറുമാണ്.
ജീവിതം
അവർ മുംബൈയിൽ ജനിച്ചു. പിതാവ് സർക്കാർ ജീവനക്കാരനായിരുന്നു. അമ്മ ഡെകെയർ നടത്തുകയായിരുന്നു. ശമൂഹ്യ പ്രബർത്തനത്തിൽ ബിരുദാനന്തര ബിരുദം കിട്ടിയ ടാറ്റ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസിൽ നിന്ന് അവർ സ്വർണ്ണ പതക്കം നേടി. She is a Gold Medalist from The Tata Institute of Social Sciences, Mumbai where she completed a Masters in Social Work. She is married to social activist Pravin Patkar.
സെസ്സിലിയ
വരൾച്ചയെ വരെ അതിജീവിക്കാൻ ശേഷിയുള്ള കടൽത്തീര വാസികളായ ചെറു ജീവികളാണ് സെസ്സിലിയ എന്ന ഗോത്രത്തിൽ ഉൾപ്പെടുന്നത്. സമുദ്ര ജലം ഏതാനും തുള്ളികളായി മാത്രം എത്തുന്ന ഇടങ്ങളിൽ തീരെ ചെറിയ ജീവികളായ ഇവ ജീവിക്കുന്നു. ഇവ ആക്കോൺ ബാർണക്കിൾ (Acorn Barnacle) എന്ന പേരിലും അറിയപ്പെടുന്നു. കൊഞ്ച്.ഞണ്ട് തുടങ്ങിയ ജീവികൾ ഉൾപ്പെടുന്ന ക്രസ്റ്റേഷ്യ-Crustacea എന്ന ജീവ വിഭാഗത്തിലെ അംഗങ്ങളാണ് ബാർണക്കിളുകൾ. പരന്ന തകിടുകൾ പോലെയുള്ള പുറന്തോടുള്ള ഈ ജീവികൾ പാറകൾ ,കപ്പലുകൾ, തിമിംഗിലം പോലെയുള്ള വലിയ ജീവികളുടെ ശരീരം എന്നിവിടങ്ങളിൽ കാണപ്പെടുന്നു. പാറകളിൽ പറ്റിപ്പിടിച്ച് വളരെ ചെറിയ പുറന്തോടുകൾ ഇറുക്കി അടച്ച്, അവയ്ക്ക് ആവശ്യമായ അൽപം നനവ് വളരെ കാര്യക്ഷമമായി ഇവ സൂക്ഷിക്കുന്നു.
അവലംബം
വർഗ്ഗം:ബാർണക്കിളുകൾ വർഗ്ഗം:മാക്സില്ലോപോഡ
ലാമേസ് ടെക്നിക്
പ്രാക്ടീഷണർമാർക്ക് ഒരു പരിശീലനവും സർട്ടിഫിക്കേഷൻ പ്രോഗ്രാമും ലഭ്യമാണ്, ഇത് Lamaze Certified Childbirth Educator (LCCE) പദവിയിലേക്ക് നയിക്കുന്നു.
ചരിത്രം
"മോണിട്രൈസ്" അല്ലെങ്കിൽ മിഡ്‌വൈഫിന്റെ മേൽനോട്ടത്തിൽ ശ്വസിക്കുന്നതും വിശ്രമിക്കുന്നതുമായ വിദ്യകൾ ഉൾപ്പെട്ടിരുന്ന സോവിയറ്റ് യൂണിയനിലെ പ്രസവ സമ്പ്രദായങ്ങൾ ഡോ. ലാമസിനെ സ്വാധീനിച്ചു. മർജോറി കാർമെൽ തന്റെ 1959-ലെ തന്റെ പുസ്തകമായ Thank You, Dr. Lamaze ലും എലിസബത്ത് ബിംഗിന്റെ Six Practical Lessons for an Easier Childbirth എന്ന പുസ്തകത്തിലും (1960) തന്റെ അനുഭവങ്ങളെക്കുറിച്ച് എഴുതിയതിന് ശേഷം ലാമേസ് രീതി അമേരിക്കയിൽ പ്രചാരം നേടി. കാർമലും ബിംഗും പിന്നീട് 1960-ൽ ഒബ്‌സ്റ്റട്രിക്‌സിൽ അമേരിക്കൻ സൊസൈറ്റി ഫോർ സൈക്കോപ്രൊഫൈലാക്സിസ് ആരംഭിച്ചു, പിന്നീട് ലാമേസ് ഇന്റർനാഷണൽ എന്ന് ഇത് പുനർനാമകരണം ചെയ്യപ്പെട്ടു.
പ്രാക്ടീസ്
ലാമേസ് ഇന്റർനാഷണലിന്റെ അടിസ്ഥാന വിശ്വാസങ്ങൾ "ആറു ആരോഗ്യകരമായ ജനന രീതികൾ" എന്ന പേരിൽ ഒരു പട്ടികയിൽ സംഗ്രഹിച്ചിരിക്കുന്നു:
ഓരോ പരിശീലനത്തിലും ഒരു വീഡിയോ, ഒരു രോഗിയുടെ ഹാൻഡ്ഔട്ട്, മെഡിക്കൽ ഉദ്യോഗസ്ഥർക്കുള്ള പ്രൊഫഷണൽ റഫറൻസുകൾ എന്നിവ ഉൾപ്പെടുന്നു. ഇംഗ്ലീഷ്, മന്ദാരിൻ, റഷ്യൻ, സ്പാനിഷ്, പോർച്ചുഗീസ്, ചെക്ക്, പോളിഷ്, റൊമാനിയൻ, ഗ്രീക്ക്, അറബിക്, ഹീബ്രു എന്നിങ്ങനെ പതിനൊന്ന് ഭാഷകളിൽ ലാമെയ്‌സ് ഹെൽത്തി ബർത്ത് പ്രാക്ടീസുകൾ ലഭ്യമാണ്.
വിമർശനം
അമിതമായ അച്ചടക്കവും സ്ത്രീവിരുദ്ധവും ആയതിന് ലാമസ് തന്നെ വിമർശിക്കപ്പെട്ടിട്ടുണ്ട്. 1950-കളിൽ ഒരു പാരീസ് ക്ലിനിക്കിൽ ജോലി ചെയ്തിരുന്ന സമയത്ത് നാച്ചുറൽ ചൈൾഡ് ബർത്ത് പ്രസവ പ്രവർത്തകയായ ഷീല കിറ്റ്‌സിംഗറിന്റെ വിവരണം, പ്രസവത്തോടുള്ള ലാമസിന്റെ സമീപനത്തിന്റെ "അച്ചടക്ക സ്വഭാവത്തെക്കുറിച്ച്" ആശങ്ക പ്രകടിപ്പിക്കുന്നു. കിറ്റ്‌സിംഗർ പറയുന്നതനുസരിച്ച്, പ്രസവത്തിലെ സ്ത്രീകളുടെ പ്രകടനത്തെ അവരുടെ "വിശ്രമമില്ലായ്മയുടെയും അലർച്ചയുടെയും" അടിസ്ഥാനത്തിൽ, "മികച്ചത്" മുതൽ "പൂർണ്ണ പരാജയം" വരെയായി ലാമസ് സ്ഥിരമായി റാങ്ക് ചെയ്തു. "പരാജയപ്പെട്ടവർ", "സംശയം ഉള്ളതുകൊണ്ടോ വേണ്ടത്ര പരിശീലിക്കാത്തതുകൊണ്ടോ അതിന് അവർ സ്വയം ഉത്തരവാദികളാണ്" എന്നു പറയുന്ന അദ്ദേഹം, കൂടാതെ "വളരെയധികം ചോദ്യങ്ങൾ ചോദിക്കുന്ന" "ബൗദ്ധിക" സ്ത്രീകളെയാണ് ഏറ്റവും "പരാജയപ്പെടുന്നവർ" എന്നു ലാമെസ് കണക്കാക്കിയത്.
ലാമേസ് സാങ്കേതികത ഫലപ്രദമല്ലെന്നുള്ള രീതിയിലും വിമർശിക്കപ്പെട്ടു.
പുറം കണ്ണികൾ
വർഗ്ഗം:പ്രസവം
അസിസ്റ്റഡ് റീപ്രൊഡക്റ്റീവ് ടെക്നോളജി
പ്രധാനമായും വന്ധ്യത പരിഹരിക്കാൻ ഉപയോഗിക്കുന്ന മെഡിക്കൽ നടപടിക്രമങ്ങൾ ആണ് അസിസ്റ്റഡ് റീപ്രൊഡക്റ്റീവ് ടെക്നോളജി (എആർടി) എന്ന് അറിയപ്പെടുന്നത്. ഈ വിഷയത്തിൽ ഇൻ വിട്രോ ഫെർട്ടിലൈസേഷൻ (IVF), ഇൻട്രാസൈറ്റോപ്ലാസ്മിക് സ്‌പേം ഇഞ്ചക്ഷൻ (ICSI), ഗേമറ്റുകളുടെയോ ഭ്രൂണങ്ങളുടെയോ ക്രയോപ്രിസർവേഷൻ, കൂടാതെ/അല്ലെങ്കിൽ ഫെർട്ടിലിറ്റി മരുന്നുകളുടെ ഉപയോഗം പോലുള്ള നടപടിക്രമങ്ങൾ ഉൾപ്പെടുന്നു. വന്ധ്യത പരിഹരിക്കാൻ ഉപയോഗിക്കുമ്പോൾ, എആർടിയെ ഫെർട്ടിലിറ്റി ചികിത്സ എന്നും വിളിക്കാം. എആർടി പ്രധാനമായും പ്രത്യുത്പാദന എൻഡോക്രൈനോളജി, വന്ധ്യത എന്നീ മേഖലകളിൽ പെടുന്നു. ജനിതക ആവശ്യങ്ങൾക്കായി ദമ്പതികളെ സംബന്ധിച്ച് എആർടി യുടെ ചില രൂപങ്ങൾ ഉപയോഗിച്ചേക്കാം (പ്രീ ഇംപ്ലാന്റേഷൻ ജനിതക രോഗനിർണയം കാണുക). എല്ലാ സറഗസി ക്രമീകരണങ്ങളിലും എആർടി ഉൾപ്പെടുന്നില്ലെങ്കിലും, വാടക ഗർഭധാരണ ക്രമീകരണങ്ങളിലും മറ്റും എആർടി ഉപയോഗിച്ചേക്കാം. വന്ധ്യതയുടെ അസ്തിത്വത്തിന് എല്ലായ്‌പ്പോഴും പരിഗണിക്കേണ്ട ആദ്യത്തെ ഓപ്ഷൻ എആർടി ആയിരിക്കണമെന്നില്ല, കാരണം കൂടുതൽ പരമ്പരാഗത ചികിത്സകളിലൂടെയോ ആരോഗ്യവും പ്രത്യുൽപ്പാദന ശീലങ്ങളും പ്രോത്സാഹിപ്പിക്കുന്നതിനെ അടിസ്ഥാനമാക്കിയുള്ള പെരുമാറ്റങ്ങളിലൂടെയോ പരിഹരിക്കാവുന്ന നേരിയ വൈകല്യമാണ് അതിന്റെ കാരണം.
ജനറൽ
എആർടി ഉപയോഗിച്ച്, ലൈംഗിക ബന്ധത്തിന്റെ പ്രക്രിയ മറികടക്കുകയും അണ്ഡാശയ ബീജസങ്കലനം ലബോറട്ടറി പരിതസ്ഥിതിയിൽ സംഭവിക്കുകയും ചെയ്യുന്നു (അതായത്, ഇൻ വിട്രോ ഫെർട്ടിലൈസേഷൻ).
യുഎസിൽ, സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ (സിഡിസി) എആർടിയെ ഇങ്ങനെയാണ് നിർവചിക്കുന്നത്: "അണ്ഡവും ബീജവും കൈകാര്യം ചെയ്യുന്ന എല്ലാ ഫെർട്ടിലിറ്റി ചികിത്സകളും ഇതിൽ ഉൾപ്പെടുന്നു. പൊതുവേ, എആർടി നടപടിക്രമങ്ങളിൽ സ്ത്രീയുടെ അണ്ഡാശയത്തിൽ നിന്ന് അണ്ഡങ്ങൾ ശസ്ത്രക്രിയയിലൂടെ നീക്കം ചെയ്യുക, ലബോറട്ടറിയിൽ ബീജവുമായി സംയോജിപ്പിക്കുക, അവ സ്ത്രീയുടെ ശരീരത്തിലേക്ക് തിരികെ നൽകുക അല്ലെങ്കിൽ മറ്റൊരു സ്ത്രീക്ക് ദാനം ചെയ്യുക എന്നിയാണുള്ളത്." CDC പറയുന്നതനുസരിച്ച്, "ബീജം മാത്രം കൈകാര്യം ചെയ്യുന്ന (അതായത്, ഗർഭാശയ-അല്ലെങ്കിൽ കൃത്രിമ-ബീജസങ്കലനം) അല്ലെങ്കിൽ അണ്ഡം വീണ്ടെടുക്കുക എന്ന ഉദ്ദേശമില്ലാതെ ഒരു സ്ത്രീ അണ്ഡോത്പാദനം ഉത്തേജിപ്പിക്കാൻ മാത്രം മരുന്ന് കഴിക്കുന്ന നടപടിക്രമങ്ങൾ അവയിൽ ഉൾപ്പെടുന്നില്ല."
യൂറോപ്പിൽ, എആർടി കൃത്രിമ ബീജസങ്കലനത്തെ ഒഴിവാക്കുകയും ഓസൈറ്റുകൾ കൈകാര്യം ചെയ്യുന്ന നടപടിക്രമങ്ങൾ മാത്രം ഉൾക്കൊള്ളുകയും ചെയ്യുന്നു.
ലോകാരോഗ്യ സംഘടന, എആർടി യെ ഈ രീതിയിൽ നിർവചിക്കുന്നു.
ഓവുലേഷൻ ഇൻഡക്ഷൻ
ഓവുലേഷൻ ഇൻഡക്ഷൻ സാധാരണയായി ഉപയോഗിക്കുന്നത് അണ്ഡാശയ ഫോളിക്കിളുകളുടെ വികാസത്തിന്റെ ഉത്തേജനം എന്ന അർത്ഥത്തിലാണ് പ്രധാനമായും ഫെർട്ടിലിറ്റി മരുന്നുകൾ വഴി അനോവുലേഷൻ അല്ലെങ്കിൽ ഒളിഗോവുലേഷൻ റിവേഴ്സ് ചെയ്യുന്നതിനായി. ഈ മരുന്നുകൾ 8 മുതൽ 14 ദിവസം വരെ കുത്തിവയ്പ്പിലൂടെ നൽകുന്നു. ഒരു ഹെൽത്ത് കെയർ പ്രൊവൈഡർ ട്രാൻസ്-വജൈനൽ അൾട്രാസൗണ്ട് ഉപയോഗിച്ച് മുട്ടകളുടെ വികസനം സൂക്ഷ്മമായി നിരീക്ഷിക്കുന്നു, ഫോളിക്കിൾ വളർച്ചയും അണ്ഡാശയത്തിലൂടെ ഈസ്ട്രജൻ ഉൽപാദനവും വിലയിരുത്തുന്നു. ഫോളിക്കിളുകൾ മതിയായ വലുപ്പത്തിൽ എത്തുകയും മുട്ടകൾ വേണ്ടത്ര പക്വത പ്രാപിക്കുകയും ചെയ്യുമ്പോൾ, എച്ച്സിജി എന്ന ഹോർമോണിന്റെ കുത്തിവയ്പ്പ് വഴി അണ്ഡോത്പാദന പ്രക്രിയയ്ക്ക് തുടക്കമിടുന്നു. എച്ച്സിജി കുത്തിവയ്പ്പ് കഴിഞ്ഞ് 34 മുതൽ 36 മണിക്കൂർ വരെ മുട്ട വീണ്ടെടുക്കൽ സംഭവിക്കണം.
ഇൻ വിട്രോ ഫെർട്ടിലൈസേഷൻ
ഇൻ വിട്രോ ഫെർട്ടിലൈസേഷനിൽ സാധാരണയായി ഉപയോഗിക്കുന്ന സാങ്കേതിക വിദ്യകളിൽ ഇവ ഉൾപ്പെടുന്നു:
ഇൻ വിട്രോ ഫെർട്ടിലൈസേഷനിൽ സാധാരണയായി ഉപയോഗിക്കുന്ന വിദ്യകൾ ഇവയാണ്:
പ്രീ-ഇംപ്ലാന്റേഷൻ ജനിതക രോഗനിർണയം
ഇംപ്ലാന്റേഷന് മുമ്പുള്ള ഭ്രൂണങ്ങളിൽ (ഭ്രൂണ പ്രൊഫൈലിങ്ങിന്റെ ഒരു രൂപമായി), ബീജസങ്കലനത്തിന് മുമ്പുള്ള ഓസൈറ്റുകളിൽ പോലും ഒരു പ്രീ-ഇംപ്ലാന്റേഷൻ ജനിതക രോഗനിർണയ നടപടിക്രമം നടത്താം. പ്രസവത്തിനു മുമ്പുള്ള രോഗനിർണയത്തിന് സമാനമായ രീതിയിലാണ് പിജിഡി പരിഗണിക്കുന്നത്. ART നടപടിക്രമങ്ങളുടെ അനുബന്ധമാണ് PGD, മൂല്യനിർണ്ണയത്തിനായി ഓസൈറ്റുകളോ ഭ്രൂണങ്ങളോ ലഭിക്കുന്നതിന് ഇൻ വിട്രോ ഫെർട്ടിലൈസേഷൻ ആവശ്യമാണ്. ബ്ലാസ്റ്റോമിയർ അല്ലെങ്കിൽ ബ്ലാസ്റ്റോസിസ്റ്റ് ബയോപ്സി വഴിയാണ് ഭ്രൂണങ്ങൾ സാധാരണയായി ലഭിക്കുന്നത്. പിന്നീടുള്ള സാങ്കേതികത ഭ്രൂണത്തിന് ഹാനികരമല്ലെന്ന് തെളിയിക്കപ്പെട്ടിട്ടുണ്ട്, അതിനാൽ വികാസത്തിന്റെ 5-6 ദിവസങ്ങളിൽ ബയോപ്സി നടത്തുന്നത് നല്ലതാണ്. എക്‌സ് ക്രോമസോമുമായി ബന്ധപ്പെട്ട രോഗങ്ങളുണ്ടെങ്കിൽ, സന്താനങ്ങളുടെ ലൈംഗികതയെ നിയന്ത്രിക്കാനുള്ള ശ്രമമാണ് സെക്‌സ് സെലക്ഷൻ. ഒരു ഭ്രൂണത്തിന്റെ ഇംപ്ലാന്റേഷന് മുമ്പും ശേഷവും, അതുപോലെ തന്നെ ജനനസമയത്തും ഇത് പല തരത്തിൽ നടപ്പിലാക്കാൻ കഴിയും. പ്രീ-ഇംപ്ലാന്റേഷൻ ടെക്നിക്കുകളിൽ PGD ഉൾപ്പെടുന്നു, മാത്രമല്ല ബീജം തരംതിരിക്കലും ഉൾപ്പെടുന്നു.
മറ്റുള്ളവ
മറ്റ് സഹായകരമായ പുനരുൽപാദന സാങ്കേതികതകളിൽ ഇവ ഉൾപ്പെടുന്നു:
അപകടസാധ്യതകൾ
IVF ഗർഭം ധരിച്ച ഭൂരിഭാഗം ശിശുക്കൾക്കും ജനന വൈകല്യങ്ങൾ ഇല്ല. എന്നിരുന്നാലും, ചില പഠനങ്ങൾ അസിസ്റ്റഡ് റീപ്രൊഡക്റ്റീവ് ടെക്നോളജി ജനന വൈകല്യങ്ങളുടെ അപകടസാധ്യതയുമായി ബന്ധപ്പെട്ടിരിക്കുന്നു. കൃത്രിമ പ്രത്യുത്പാദന സാങ്കേതികവിദ്യ കൂടുതൽ ലഭ്യമായിക്കൊണ്ടിരിക്കുകയാണ്. അമ്മയ്ക്കും കുഞ്ഞിനും മെഡിക്കൽ സങ്കീർണതകൾ ഉണ്ടാകാനുള്ള സാധ്യത കൂടുതലാണെന്ന് ആദ്യകാല പഠനങ്ങൾ സൂചിപ്പിക്കുന്നു. കുറഞ്ഞ ജനന ഭാരം, പ്ലാസന്റൽ അപര്യാപ്തത, ക്രോമസോം ഡിസോർഡേഴ്സ്, മാസം തികയാതെയുള്ള പ്രസവങ്ങൾ, ഗർഭകാല പ്രമേഹം, പ്രീ- എക്ലാംപ്സിയ (ഐകെൻ ആൻഡ് ബ്രോക്കൽസ്ബി) എന്നിവ ഇതിൽ ചിലതാണ്.
ബീജദാനത്തിൽ, സാധാരണ ജനസംഖ്യയുമായി താരതമ്യപ്പെടുത്തുമ്പോൾ ജനന വൈകല്യ നിരക്ക് അഞ്ചിലൊന്നാണ്. ഉയർന്ന ബീജസംഖ്യയുള്ള ആളുകളെ മാത്രമേ ബീജ ബാങ്കുകൾ സ്വീകരിക്കുകയുള്ളൂ എന്നത് കൊണ്ടായിരിക്കാം ഇത്.
അണ്ഡാശയ ഉത്തേജനവും ഇൻ വിട്രോ ഫെർട്ടിലൈസേഷനും ഉൾപ്പെടെയുള്ള എആർടി സാങ്കേതികവിദ്യയുടെ ഉപയോഗം കുട്ടികളിൽ കുട്ടിക്കാലത്തെ ക്യാൻസറിനുള്ള മൊത്തത്തിലുള്ള അപകടസാധ്യതയുമായി ബന്ധപ്പെട്ടിരിക്കുന്നു, ഇത് അമ്മയിലോ പിതാവിലോ വന്ധ്യതയ്‌ക്കോ വന്ധ്യതയ്‌ക്കോ കാരണമായ അതേ യഥാർത്ഥ രോഗമോ അവസ്ഥയോ മൂലമാകാം.
എആർടി അമ്മയ്ക്കും അപകടസാധ്യതകൾ ഉണ്ടാക്കിയേക്കാം. ഒരു വലിയ യുഎസ് ഡാറ്റാബേസ് പഠനം 106,000 അസിസ്റ്റഡ് കൺസെപ്ഷൻ ഗർഭങ്ങൾക്കിടയിലെ ഗർഭധാരണ ഫലങ്ങളെ 34 ദശലക്ഷം സ്വാഭാവിക ഗർഭധാരണങ്ങളുമായി താരതമ്യം ചെയ്തു. അക്യൂട്ട് കിഡ്നി ക്ഷതം, ആർറിഥ്മിയ എന്നിവയുൾപ്പെടെയുള്ള ഹൃദയ സംബന്ധമായ രോഗങ്ങളുടെ അപകടസാധ്യത വർദ്ധിപ്പിക്കുന്നതിന് എആർടി ഗർഭധാരണം ബന്ധപ്പെട്ടിരിക്കുന്നുവെന്ന് കണ്ടെത്തി. അസിസ്റ്റഡ് ഗർഭധാരണവും സിസേറിയൻ ഡെലിവറി, മാസം തികയാതെയുള്ള പ്രസവം എന്നിവയുടെ ഉയർന്ന അപകടസാധ്യതയുമായി ബന്ധപ്പെട്ടിരിക്കുന്നു.
സിദ്ധാന്തത്തിൽ, എആർടിക്ക് ഗുരുതരമായ പാത്തോളജി അല്ലെങ്കിൽ ഗര്ഭപാത്രത്തിന്റെ (അല്ലെങ്കിൽ ഗര്ഭപാത്രത്തിന്റെ) അഭാവം ഒഴികെ, നിർദ്ദിഷ്ട ഗെയിമറ്റ് അല്ലെങ്കിൽ ഭ്രൂണ ദാന വിദ്യകൾ ഉപയോഗിച്ച് പ്രത്യുൽപ്പാദന പ്രശ്‌നങ്ങൾ പരിഹരിക്കാൻ കഴിയും. എന്നിരുന്നാലും, എല്ലാ സ്ത്രീകളെയും എ ആർ ടി പ്രത്യുൽപാദന വിദ്യകൾ ഉപയോഗിച്ച് ചികിത്സിക്കാം എന്നോ ചികിത്സിക്കുന്ന എല്ലാ സ്ത്രീകൾക്കും ഗർഭധാരണം ഉണ്ടാകുമെന്നോ ഇതിനർത്ഥമില്ല.
നീതിശാസ്ത്രം
ചില ദമ്പതികൾക്ക് ചികിത്സാ ഫലങ്ങൾ വളരെ മോശമാണെങ്കിലും ചികിത്സ നിർത്തുന്നത് ബുദ്ധിമുട്ടായേക്കാം, ഇത് വ്യർഥമായ ചികിത്സകളിൽ കലാശിക്കുന്നു. ഇത് മൂലം ചികിത്സ തുടരണോ വേണ്ടയോ എന്ന കാര്യത്തിൽ എആർടി ദാതാക്കൾക്ക് ഒരു തീരുമാനം എടുക്കാൻ ബുദ്ധിമുട്ട് നൽകാൻ സാധ്യതയുണ്ട്.
ചില അസിസ്റ്റഡ് പ്രത്യുൽപാദന സാങ്കേതികവിദ്യകൾക്ക് അമ്മയ്ക്കും കുഞ്ഞിനും ഹാനികരമാകാൻ സാധ്യതയുണ്ട്, ഇത് മാനസികവും കൂടാതെ/അല്ലെങ്കിൽ ശാരീരികവുമായ ആരോഗ്യത്തിന് അപകടമുണ്ടാക്കുന്നു, ഇത് ഈ ചികിത്സകളുടെ തുടർച്ചയായ ഉപയോഗത്തെ ബാധിച്ചേക്കാം.
ചരിത്ര വസ്തുതകൾ
25 ജൂലൈ 1978, ലൂയിസ് ബ്രൗൺ ജനിച്ചു; ഐവിഎഫ് ചികിത്സയിലൂടെയുള്ള വിജയകരമായ ഒരു കുട്ടിയുടെ ആദ്യത്തെ ജനനമായിരുന്നു ഇത്. ഇംഗ്ലണ്ടിലെ ഓൾഡ്‌ഹാമിലെ റോയ്‌ട്ടണിലുള്ള ഡോ കെർഷോസ് കോട്ടേജ് ഹോസ്പിറ്റലിലാണ് (ഇപ്പോൾ ഡോ കെർഷസ് ഹോസ്‌പിസ്) ഈ നടപടിക്രമം നടന്നത്. പാട്രിക് സ്റ്റെപ്‌റ്റോ (ഗൈനക്കോളജിസ്റ്റ്), റോബർട്ട് എഡ്വേർഡ്‌സ് (ഫിസിയോളജിസ്റ്റ്) എന്നിവർ ചേർന്ന് ഐവിഎഫ് ടെക്‌നിക് വികസിപ്പിക്കാൻ ശ്രമിച്ചു. മുട്ട വേർതിരിച്ചെടുക്കുന്നതിനുള്ള ഒരു പുതിയ രീതി സ്റ്റെപ്‌റ്റോ വിവരിച്ചു, എഡ്വേർഡ്‌സ് ലാബിൽ മുട്ടകൾ ബീജസങ്കലനം ചെയ്യുന്നതിനുള്ള ഒരു മാർഗം നടപ്പിലാക്കുകയായിരുന്നു. റോബർട്ട് ജി. എഡ്വേർഡിന് 2010- ൽ വൈദ്യശാസ്ത്ര നോബൽ സമ്മാനം ലഭിച്ചു, എന്നാൽ മരണാനന്തരം നോബൽ സമ്മാനം നൽകാത്തതിനാൽ സ്റ്റെപ്‌റ്റോയ്‌ക്ക് ലഭിച്ചില്ല.
ഐസിഎസ്ഐ (ഇൻട്രാസൈറ്റോപ്ലാസ്മിക് സ്‌പേം ഇഞ്ചക്ഷൻ) വഴിയുള്ള ആദ്യ വിജയകരമായ ജനനം 1992 ജനുവരി 14 ന് നടന്നു. ബ്രസ്സൽസിലെ സെന്റർ ഫോർ റീപ്രൊഡക്റ്റീവ് മെഡിസിനിലെ വ്രിജെ യൂണിവേഴ്‌സിറ്റി ബ്രസ്സലിലെ ജിയാൻപിറോ ഡി. പലേർമോയാണ് ഈ സാങ്കേതികവിദ്യ വികസിപ്പിച്ചെടുത്തത്. യഥാർത്ഥത്തിൽ, ഒരു ബീജസങ്കലനം സൈറ്റോപ്ലാസത്തിൽ ഇട്ടപ്പോൾ ഒരു അബദ്ധത്തിലൂടെയാണ് കണ്ടെത്തൽ നടത്തിയത്.
പുറം കണ്ണികൾ
വർഗ്ഗം:പ്രത്യുൽപ്പാദനാവകാശങ്ങൾ വർഗ്ഗം:പ്രത്യയശാസ്ത്രങ്ങൾ വർഗ്ഗം:മനുഷ്യ പ്രത്യുത്പാദനം വർഗ്ഗം:ജനിതക എൻജിനീയറിങ്ങ് വർഗ്ഗം:ജൈവസാങ്കേതികവിദ്യ വർഗ്ഗം:Pages with unreviewed translations
MIUI
MIUI (ഉച്ചാരണം: Me You I ) എന്നത് ഒരു മൊബൈൽ UI ആണ് (യൂസർ ഇന്റർഫേസ്) Xiaomi അതിന്റെ സ്മാർട്ട്‌ഫോണുകൾക്ക് മാത്രമായി വികസിപ്പിച്ച് പരിപാലിക്കുന്നു. MIUI ആൻഡ്രോയിഡ് ഓപ്പൺ സോഴ്സ് പ്രോജക്ടിനെ അടിസ്ഥാനമാക്കിയുള്ളതാണ് കൂടാതെ Xiaomi സൃഷ്ടിച്ച മറ്റ് ഓപ്പറേറ്റിംഗ് സിസ്റ്റങ്ങളുടെ അടിസ്ഥാനമായി വർത്തിക്കുന്നു: POCO, MIUI പാഡ്, MIUI വാച്ച്, കൂടാതെ MIUI TV (PatchWall) എന്നിവയ്‌ക്കായുള്ള MIUI.
ഓരോ Xiaomi ഫോണിനും വ്യത്യസ്‌ത പതിപ്പുകൾ ഉണ്ട്, ഓരോ പതിപ്പിനും ഫോൺ വിൽക്കുന്ന പ്രദേശങ്ങൾക്കനുസരിച്ച് വേരിയന്റുകളുണ്ട്, അതായത് ചൈന, ജപ്പാൻ, പാകിസ്ഥാൻ, റഷ്യ, ഇന്തോനേഷ്യ, ഇന്ത്യ, തായ്‌വാൻ, തുർക്കി. MIUI-യ്‌ക്കൊപ്പം, Google- ന്റെ Android One- ൽ പ്രവർത്തിക്കുന്ന ഉപകരണങ്ങളും Xiaomi പുറത്തിറക്കിയിട്ടുണ്ട്. Xiaomi ഉപകരണങ്ങൾക്ക് സാധാരണയായി മൂന്ന് ആൻഡ്രോയിഡ് പതിപ്പ് അപ്‌ഡേറ്റുകൾ ലഭിക്കും, എന്നാൽ നാല് വർഷത്തേക്ക് MIUI അപ്‌ഡേറ്റുകൾ ലഭിക്കും.
2010-ൽ പുറത്തിറങ്ങിയ ആദ്യത്തെ MIUI ROM, ആൻഡ്രോയിഡ് 2.2.x ഫ്രോയോയെ അടിസ്ഥാനമാക്കിയുള്ളതാണ്, ഇത് ആദ്യം ചൈനീസ് ഭാഷയിൽ വികസിപ്പിച്ചത് അന്നത്തെ സ്റ്റാർട്ടപ്പ് കമ്പനിയാണ്. Xiaomi അടിസ്ഥാന ചട്ടക്കൂടിലേക്ക് അവരുടെ കുറിപ്പുകൾ, ബാക്കപ്പ്, സംഗീതം, ഗാലറി ആപ്പുകൾ എന്നിവ ഉൾപ്പെടെ നിരവധി ആപ്പുകൾ ചേർത്തു.
Xiaomi-യുടെ ഭാഗമല്ലാത്ത Xiaomi Europe ( xiaomi.eu ) എന്ന പേരിൽ ഒരു ഓർഗനൈസേഷൻ 2010-ൽ ഇംഗ്ലീഷ് ഭാഷയിലുള്ള MIUI ആൻഡ്രോയിഡ്, Xiaomi ഉൽപ്പന്നങ്ങൾക്കായുള്ള ഒരു കമ്മ്യൂണിറ്റിയായി രൂപീകരിച്ചു. xiaomi.eu ചൈനീസ് റോമിന്റെ സ്ഥിരവും പ്രതിവാര ബീറ്റ പതിപ്പുകളും അടിസ്ഥാനമാക്കി Xiaomi MIUI റോമുകളുടെ സ്വന്തം പതിപ്പുകൾ പുറത്തിറക്കുന്നു. xiaomi.eu റോം ഇൻസ്റ്റാൾ ചെയ്യുന്നത് Xiaomi ഫോണുകളിലെ വാറന്റി അസാധുവാക്കുന്നു; xiaomi.eu ലീഡർ പറയുന്നതനുസരിച്ച്, വാറന്റി റിപ്പയർ ചെയ്യുന്നതിനായി ഒരു ഉപകരണം തിരികെ നൽകുന്നതിന് മുമ്പ് ഔദ്യോഗിക റോം ഫ്ലാഷ് ചെയ്യുകയും ബൂട്ട്ലോഡർ ലോക്ക് ചെയ്യുകയും വേണം.
മുള്ളേരിയ, കാസർഗോഡ്
കേരളത്തിലെ കാസർഗോഡ് ജില്ലയിൽ സ്ഥിതിചെയ്യുന്ന ഒരു ചെറിയ പട്ടണമാണ് മുള്ളേരിയ. കാറഡുക്ക പഞ്ചായത്തിലാണ് മുള്ളേരിയ സ്ഥിതി ചെയ്യുന്നത്. കാസർഗോഡ് പട്ടണത്തിൽ നിന്നും 25 കിലോമീറ്ററും കുമ്പളയിൽ നിന്നും 30 കിലോമീറ്ററും അകലെയാണ് മുള്ളേരിയ. പ്രധാനമായും കാർഷിക വരുമനത്തെ ആശ്രയിച്ചാണ് ജനതയുടെ ജീവിതനിലവാരം പോകുന്നത്. കവുങ്ങ് കൃഷി, തെങ്ങ് കൃഷി, റബർ കൃഷി മുതലായവയാണു പ്രധാന കാർഷികമേഖല. ഇവിടെ വിവിധ ഭാഷകൾ സംസാരിക്കുന്നു.കന്നട,മലയാളം,തുളു,മറാട്ടി,കൊങ്കണി മുതലായ ഭാഷകളാണ് മുഖ്യമായും ഉപയോഗിക്കുന്നത്.കൂടാതെ സമൂഹത്തിലെ വിവിധ ജാതി മതസ്ഥർ ഈ ഭാഷകളുടെ മാറിയരൂപങ്ങൾ ഉപയോഗിക്കുന്നു.
ഗതാഗതം
കാസർഗോഡ് ഭാഗത്തേകുള്ള പ്രധാന പടിഞ്ഞാറൻ റോഡ് മംഗലാപുരവുമായി ബന്ധപ്പെട്ട് കിടക്കുന്ന നാഷണൽ ഹൈവേ 66 ലേക്കാണ് പ്രവേശിക്കുന്നത്. ഈ റോഡ് വടക്ക് മംഗലാപുരവുമായി ബന്ധിപ്പിച്ചിരിക്കുന്നു. കൂടാതെ കിഴക്ക് കർണ്ണാടകയിലെ സുള്ള്യ വഴി മൈസൂർ, ബാംഗ്ളൂർ എന്നിവിടങ്ങളിൽ എത്താനുള്ള എളുപ്പവഴിയുമാണ്. മംഗലാപുരം - പാലക്കാട് ലൈനിൽ വരുന്ന കാസർഗോഡ് ആണ് സമീപത്തുള്ള റയിൽവേ സ്റ്റേഷൻ. മംഗലാപുരത്ത് വിമാനത്താവളസൗകര്യവും ലഭ്യമാണ്. വിനോദസഞ്ചാരകേന്ദ്രമായ കർണ്ണാടകയിലെ കുടക് ഇവിടെനിന്നും 90 കിലോമീറ്റർ മാത്രം അകലെയാണ്. കുടകിലെ മെർക്കാറയിലേയ്ക്ക് ഇതുവഴി ബസ് സർവീസുണ്ട്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഫോർഡ് ഫൌണ്ടേഷൻ
മനുഷ്യക്ഷേമം എന്ന ലക്ഷ്യത്തോടെ പ്രവർത്തിക്കുന്ന ഒരു അമേരിക്കൻ സ്വകാര്യ സംരംഭമാണ് ഫോർഡ് ഫൗണ്ടേഷൻ 1936-ൽ എഡ്‌സെൽ ഫോർഡും പിതാവ് ഹെൻറി ഫോർഡും ചേർന്ന് സ്ഥാപിച്ചപ്പോൾ ഉണ്ടായിരുന്ന മൂലധനം എഡ്സൽ ഫോർഡിന്റെ സമ്മാനമായ 25,000 യുഎസ് ഡോളറായിരുന്നു. രണ്ട് സ്ഥാപകരുടെയും മരണശേഷം 1947 ആയപ്പോൾ ഫോർഡ് മോട്ടോർ കമ്പനിയുടെ വോട്ടിങ് അവകാശമില്ലാത്ത ഓഹരികളുടെ 90 ശതമാനവും ഫൗണ്ടേഷൻ സ്വന്തമാക്കിയിരുന്നു. (ഫോർഡ് കുടുംബം വോട്ടിങ് ഓഹരികൾ നിലനിർത്തി. ) 1955 നും 1974 നും ഇടയിൽ, ഫൗണ്ടേഷൻ അതിന്റെ ഫോർഡ് മോട്ടോർ കമ്പനി ഓഹരികൾ വിറ്റഴിച്ചതോടെ ഓട്ടോമൊബൈൽ കമ്പനിയിൽ ഫൗണ്ടേഷന് പങ്കാളിത്തമില്ലാതായി.
1949 ൽ ഹെൻ‌റി ഫോർഡ് II ഫോർഡ് മോട്ടോർ കമ്പനി ഫണ്ട് എന്ന കോർപ്പറേറ്റ് ഫൗണ്ടേഷൻ രൂപീകരിച്ചു. അത് ഇന്നും ഫോർഡ് മോട്ടോർ കമ്പനിയുടെ ജീവകാരുണ്യ വിഭാഗമായി വർത്തിക്കുന്നുണ്ട്, എന്നാൽ അതിന് ഫോർഡ് ഫൗണ്ടേഷനുമായി ബന്ധമില്ല.
ഫോർഡ് ഫൗണ്ടേഷൻ ആസ്ഥാനം, പത്ത് അന്താരാഷ്ട്ര ഫീൽഡ് ഓഫീസുകൾ എന്നിവ വഴിയാണ് ധനസഹായം നൽകിവരുന്നത്. വർഷങ്ങളായി ലോകത്തിലെ ഏറ്റവും വലിയ സ്വകാര്യ എൻ‌ഡോവ്‌മെന്റായിരുന്ന ഫോർഡ് ഫൗണ്ടേഷൻ; ഇന്നും സമ്പന്ന ഫൗണ്ടേഷനുകളുടെ മുൻനിരയിൽ തുടരുന്നു. 2014 സാമ്പത്തിക വർഷത്തിൽ 12.4 ബില്യൺ യുഎസ് ഡോളർ ആസ്തിയുണ്ടായിരുന്ന ഫൗണ്ടേഷൻ അതേ വർഷം 507.9 ദശലക്ഷം യുഎസ് ഡോളർ ഗ്രാന്റ് പ്രഖ്യാപിച്ചിരുന്നു. ഒഇസിഡി അനുസരിച്ച്, ഫോർഡ് ഫൗണ്ടേഷൻ 2018 ൽ വികസനത്തിനായി 224.4 ദശലക്ഷം യുഎസ് ഡോളർ നൽകി.
ചരിത്രം
1936 ജനുവരി 15-ന് സ്ഥാപിതമായ ഫോർഡ് ഫൗണ്ടേഷൻ ആദ്യകാലത്ത് മിഷിഗൺ കേന്ദ്രമായി ജീവകാരുണ്യപ്രവർത്തനങ്ങളിൽ ശ്രദ്ധകേന്ദ്രീകരിച്ചുവന്നു. പിന്നീട് 1950-കളിൽ സാമ്പത്തിക വളർച്ച, വിദ്യാഭ്യാസം, സ്വാതന്ത്ര്യം-ജനാധിപത്യം, മാനവികത, ലോകസമാധാനം എന്നീ അഞ്ച് മേഖലകളിൽ പ്രവർത്തിക്കുന്ന ആഗോള സംരംഭമാക്കി ഫൗണ്ടേഷൻ മാറുകയുണ്ടായി. 1949 ലെ ഹോറസ് റോവൻ ഗെയ്തറിന്റെ റിപ്പോർട്ടിലാണ് ഈ അഞ്ച് പ്രവർത്തന മേഖലകളെ പ്രഖ്യാപിച്ചത്.
അവലംബം
വർഗ്ഗം:1936
സാൻ കാർലോസ് അപ്പാച്ചെ ഇന്ത്യൻ റിസർവേഷൻ
1872-ൽ ചിരികഹ്വാ അപ്പാച്ചെ ഗോത്രവർഗ്ഗത്തിന്റെയും കൂടാതെ ചുറ്റുവട്ടത്തുള്ള യാവാപായ്, അപ്പാച്ചെ എന്നിവരെ അവർക്ക് അവകാശപ്പെട്ട ഭൂമിയിൽ നിന്നും നിർബന്ധമായി നീക്കംചെയ്യാൻവേണ്ടി അപ്പാച്ചെജനതയെ ഉപയോഗിച്ചുകൊണ്ട് ജനറൽ ജോർജ്ജ് ക്രൂക്ക് രൂപകൽപ്പന ചെയ്ത ഒരു തന്ത്രത്തിന്റെ അടിസ്ഥാനത്തിൽ അപ്പാച്ചെജനതയുടെ സംവരണത്തിനുവേണ്ടിയും അമേരിക്കൻ ഐക്യനാടുകളിലെ തെക്ക് കിഴക്കൻ അരിസോണയിൽ സാൻ കാർലോസ് അപ്പാച്ചെ ഇന്ത്യൻ റിസർവേഷൻ നിലവിൽ വന്നു. വെള്ളക്കാരുമായുണ്ടായ ഏറ്റുമുട്ടലുകളെത്തുടർന്ന് പടിഞ്ഞാറൻ അരിസോണയിൽനിന്ന് മധ്യ ടെക്സാസിലേക്കും (Central texas) പടിഞ്ഞാറൻ കൻസാസിലേക്കും (kansas) ഇവർക്ക് പലായനം ചെയ്യേണ്ടിവന്നിരുന്നു. യുണൈറ്റഡ് സ്റ്റേറ്റ്സ് അധിനിവേശത്തിനു കീഴിൽ മോശപ്പെട്ട ആരോഗ്യം, പാരിസ്ഥിതിക അവസ്ഥ എന്നിവ കാരണം ഇവിടം "ഹെൽസ് ഫോർട്ടി ഏക്കേഴ്സ്" എന്നും അറിയപ്പെടുന്നു. ഇന്നത്തെ സാൻ കാർലോസ് അപ്പാച്ചെയിൽ വിജയകരമായി ഒരു ചേംബർ ഓഫ് കൊമേഴ്സ്, അപ്പാച്ചെ ഗോൾഡ് കാസിനോ, ഒരു ഭാഷാ സംസ്ക്കരണ പരിപാടി, ഒരു സാംസ്കാരിക കേന്ദ്രം, ഒരു ട്രൈബൽ കോളേജ് എന്നിവ പ്രവർത്തിപ്പിക്കുന്നു.
പുറം കണ്ണികൾ
വർഗ്ഗം:അമേരിക്കൻ ഐക്യനാടുകൾ വർഗ്ഗം:അമേരിക്കൻ ഇന്ത്യൻ ജനത
ജീവിതയാത്ര
1965-ൽ പുറത്തിറങ്ങിയ മലയാളചലച്ചിത്രമാണ് ജീവിതയാത്ര. ഗണേഷ് പിക്ചേഴ്സിനു വേണ്ടി കെ.പി. കൊട്ടാരക്കര നിർമിച്ച ചിത്രമാണിത്. 1965 സെപ്റ്റംബർ 01-ന് പ്രദർശനം തുടങ്ങിയ ചിത്രത്തിന്റെ വിതരണാവകാശം തിരുമേനി പിക്ചേഴ്സിനായിരുന്നു.
പാട്ടരങ്ങ്
ഗാനങ്ങൾ :അഭയദേവ് പി ഭാസ്കരൻ ഈണം : പി.എസ്. ദിവാകർ ,
മീനാക്ഷി ബാനർജി
ഒരു ഇന്ത്യൻ സയനോബാക്ടീരിയോളജിസ്റ്റാണ് മീനാക്ഷി ബാനർജി. ഇപ്പോൾ ടെക്സസിലെ ഹ്യൂസ്റ്റണിലുള്ള അപ്ലൈഡ് ആൽഗൽ റിസർച്ച് സെന്ററിന്റെ മേധാവിയായി പ്രവർത്തിക്കുന്നു. ഭോപ്പാലിലെ ബർക്കത്തുള്ള സർവകലാശാലയുടെ ബയോസയൻസ് വിഭാഗത്തിന്റെ മുൻ മേധാവിയാണ് അവർ.
വിദ്യാഭ്യാസം
അസൻസോളിലെ ലോറിറ്റോയിലെ ഐറിഷ് കോൺവെന്റിൽ നിന്ന് മീനാക്ഷി ബാനർജി സ്കൂൾ വിദ്യാഭ്യാസം പൂർത്തിയാക്കി. തുടർന്ന് റാഞ്ചി സർവകലാശാലയിലെ നിർമ്മല കോളേജിൽ നിന്ന് ബിരുദവും ബനാരസ് ഹിന്ദു യൂണിവേഴ്സിറ്റിയിലെ വനിതാ കോളേജിൽ നിന്ന് സസ്യശാസ്ത്രത്തിൽ ബിരുദാനന്തര ബിരുദവും നേടി.
കരിയർ
മീനാക്ഷി ബാനർജി 1989 ൽ ബർക്കത്തുള്ള സർവകലാശാലയിൽ അധ്യാപകയായി ചേർന്നു. 1997 ൽ റീഡറും 2005 ൽ പ്രൊഫസറുമായി. തുടർന്ന്, സർവകലാശാലയിലെ ബയോസയൻസ് വിഭാഗം മേധാവിയായി.
അംഗീകാരം
2010 -ലെ ഡോ. കെ.എൻ. കട്ജു സംസ്ഥാനതല ശാസ്ത്ര അവാർഡ് ഉൾപ്പെടെ വിവിധ അവാർഡുകൾ മീനാക്ഷി ബാനർജിക്ക് ലഭിച്ചിട്ടുണ്ട്.
നാഷണൽ അക്കാദമി ഓഫ് സയൻസസ് ഇന്ത്യയുടെ ആജീവനാന്ത അംഗമാണ് മീനാക്ഷി ബാനർജി.
അപൂർവ ഇനം ഔഷധ സസ്യങ്ങളുടെ പ്രചാരണത്തിനും മരുഭൂമികൾ ഉൾപ്പെടെയുള്ള വ്യത്യസ്ത ആവാസവ്യവസ്ഥകളിൽ നിന്നുള്ള തനതായ സയനോ ബാക്ടീരിയകളെക്കുറിച്ചുള്ള വിപുലമായ ഗവേഷണത്തിലും ഏർപ്പെടുന്നു.
അവലംബം
വർഗ്ഗം:ബനാറസ് ഹിന്ദു സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ
ലാമേസ് ഇന്റർനാഷണൽ
മുമ്പ് അമേരിക്കൻ സൊസൈറ്റി ഫോർ സൈക്കോപ്രോഫിലാക്സിസ് ഇൻ ഒബ്‌സ്റ്റട്രിക്‌സ് അല്ലെങ്കിൽ എഎസ്‌പിഒ എന്ന് അറിയപ്പെട്ടിരുന്ന ലാമേസ് ഇന്റർനാഷണൽ, നാച്ചുറൽ ചൈൾഡ് ബർത്ത് പ്രസവത്തിന്റെ ലാമേസ് സാങ്കേതികത പ്രോത്സാഹിപ്പിക്കുന്നതിനായി സമർപ്പിച്ചിരിക്കുന്ന ഒരു സംഘടനയാണ്. 1960 ൽ എലിസബത്ത് ബിംഗും മാർജോറി കാർമലും ചേർന്നാണ് ഇത് സ്ഥാപിച്ചത്.
നാൽപ്പത് വർഷത്തെ ഗവേഷണവും സാധാരണ സ്വാഭാവിക ജനനത്തെക്കുറിച്ചുള്ള സ്ത്രീകളുടെ അനുഭവത്തിൽ നിന്നുള്ള പഠനവും, പ്രസവിക്കാനും അമ്മയാകാനും തയ്യാറെടുക്കുമ്പോൾ സ്ത്രീകൾക്ക് അടിത്തറയും ദിശാസൂചനയും നൽകുന്ന ഒരു തത്ത്വചിന്തയ്ക്ക് ജന്മം നൽകുന്നതിനുള്ള ഒരു രീതി എന്നതിൽ നിന്ന് ലാമേസിനെ ക്രമേണ മാറ്റിയിരിക്കുന്നു. ഇന്ന് ലാമേസ് ജനനത്തിന്റെ സാധാരണത സ്ഥിരീകരിക്കുന്നു, അവരുടെ കുഞ്ഞുങ്ങളെ ജനിപ്പിക്കാനുള്ള സ്ത്രീകളുടെ അന്തർലീനമായ കഴിവ് അംഗീകരിക്കുന്നു, പ്രസവകാലത്തും പ്രസവസമയത്തും സ്ത്രീകൾക്ക് ശക്തിയും ആശ്വാസവും കണ്ടെത്തുന്ന എല്ലാ വഴികളും പര്യവേക്ഷണം ചെയ്യുന്നു.
പുറംകണ്ണികൾ
വർഗ്ഗം:അന്താരാഷ്ട്ര മെഡിക്കൽ, ആരോഗ്യ സംഘടനകൾ
ഏഞ്ചല റാസ്മുസ്സെൻ
ജോർജ്‌ടൗൺ യൂണിവേഴ്‌സിറ്റി സെന്റർ ഫോർ ഗ്ലോബൽ ഹെൽത്ത് സയൻസ് ആൻഡ് സെക്യൂരിറ്റി, വാക്സിൻ ആൻഡ് ഇൻഫെക്ഷിയസ് ഡിസീസ് ഓർഗനൈസേഷൻ എന്നിവയിൽ അംഗമായിട്ടുള്ള ഒരു അമേരിക്കൻ വൈറോളജിസ്റ്റാണ് ഏഞ്ചല റാസ്മുസ്സെൻ.
വിദ്യാഭ്യാസവും ആദ്യകാല കരിയറും
2000 ൽ സ്മിത്ത് കോളേജിൽ നിന്ന് റാസ്മുസ്സെൻ ബയോളജിക്കൽ സയൻസിൽ ബിരുദം നേടി. തുടർന്ന് കൊളംബിയ യൂണിവേഴ്‌സിറ്റിയിൽ നിന്ന് ബിരുദവിദ്യാലയത്തിൽ ചേർന്നു. 2006 ൽ മാസ്റ്റർ ഓഫ് ആർട്സ് ബിരുദവും മൈക്രോബയോളജിയിൽ 2009 ൽ ഡോക്ടർ ഓഫ് ഫിലോസഫി ബിരുദവും നേടി. അവിടെ, വിൻസെന്റ് റാക്കാനിയല്ലോയുടെ ലബോറട്ടറിയിൽ ജോലി ചെയ്തു. അവിടെ ജലദോഷം പോലുള്ള വൈറസ് മൂലമുണ്ടാകുന്ന രോഗങ്ങളുടെ രോഗകാരി നന്നായി മനസ്സിലാക്കുന്നതിനായി റിനോവൈറസ് അണുബാധയുടെ ഒരു മൗസ് മോഡൽ വികസിപ്പിച്ചു.
ഡോക്ടറൽ ജോലിയെത്തുടർന്ന് റാസ്മുസ്സെൻ മൈക്കൽ കാറ്റ്സെയുടെ ലബോറട്ടറിയിൽ ഒരു പോസ്റ്റ്ഡോക്ടറൽ ഗവേഷകയായി. ഹെപ്പറ്റൈറ്റിസ് സി, ഡെങ്കി വൈറസ്, എബോളവൈറസ് തുടങ്ങിയ ആർ‌എൻ‌എ വൈറസുകളുടെ പകർ‌പ്പുണ്ടാക്കുകയും രോഗകാരിത്വത്തിനും കാരണമായ ഹോസ്റ്റ് ഘടകങ്ങളെക്കുറിച്ച് പഠിക്കുകയും ചെയ്തു.
പുറംകണ്ണികൾ
വർഗ്ഗം:1970-കളിൽ ജനിച്ചവർ വർഗ്ഗം:അമേരിക്കൻ വനിതാ ശാസ്ത്രജ്ഞർ വർഗ്ഗം:സൂക്ഷ്മജീവിശാസ്ത്രജ്ഞർ
ഡോക്ടർ ഫിലിപ്പിന് മഹാനായ അലക്സാണ്ടറിന്റെ വിശ്വാസം
1870-ൽ എഴുതിയ പോളിഷ്, റഷ്യൻ അക്കാദമിക് ആർട്ടിസ്റ്റ് ഹെൻറിക് സെമിറാഡ്‌സ്‌കി (1843-1902) വരച്ച ചിത്രമാണ് "ഡോക്ടർ ഫിലിപ്പിലെ മഹാനായ അലക്സാണ്ടറിന്റെ ആത്മവിശ്വാസം". മിൻസ്കിലെ ബെലാറസ് റിപ്പബ്ലിക്കിന്റെ നാഷണൽ ആർട്ട് മ്യൂസിയത്തിൽ സൂക്ഷിച്ചിരിക്കുന്നു ( <span class="ts-comment-commentedText" data-ve-ignore="true" title="инвентарный номер">inv РЖ-712 ). വലിപ്പം -. തന്റെ കട്ടിലിന് സമീപം നിൽക്കുന്ന അകർനാൻസ്കിയിലെ ഡോക്ടർ ഫിലിപ്പ് തയ്യാറാക്കിയ മരുന്ന് കുടിക്കാൻ പോകുന്ന മഹാനായ സാർ അലക്സാണ്ടറിനെ.
1870 ന്റെ തുടക്കത്തിൽ ഇംപീരിയൽ അക്കാദമി ഓഫ് ആർട്‌സിന്റെ മത്സരത്തിന്റെ ചട്ടക്കൂടിൽ നിർദ്ദേശിച്ച ഒരു തീമിലാണ് പെയിന്റിംഗ് സൃഷ്ടിച്ചത്. അതേ വർഷം ശരത്കാലത്തിലാണ്, സെമിറാഡ്സ്കിയുടെയും അദ്ദേഹത്തിന്റെ എതിരാളികളുടെയും സൃഷ്ടികൾ സെന്റ് പീറ്റേഴ്സ്ബർഗിൽ നടന്ന ഒരു എക്സിബിഷനിൽ തയ്യാറാക്കി പ്രദർശിപ്പിച്ചത്. മത്സരത്തിന്റെ ഫലങ്ങൾ 1870 നവംബറിൽ പ്രഖ്യാപിച്ചു - കൗൺസിൽ ഓഫ് അക്കാദമി അംഗങ്ങളുടെ ഏകകണ്ഠമായ തീരുമാനപ്രകാരം, വിജയം സെമിറാഡ്സ്കിക്ക് നൽകി, അദ്ദേഹത്തിന് ആദ്യ വിഭാഗത്തിന്റെ വലിയ സ്വർണ്ണ മെഡൽ ലഭിച്ചു, അവകാശം നൽകി. അക്കാദമി ഓഫ് ആർട്‌സിന്റെ ചെലവിൽ ആറ് വർഷത്തെ പെൻഷൻകാരന്റെ വിദേശയാത്ര.
കലാ നിരൂപകനായ വ്‌ളാഡിമിർ സ്റ്റാസോവ് ക്യാൻവാസിൽ "അലക്സാണ്ടർ ദി ഗ്രേറ്റ്സ് ട്രസ്റ്റ് ഇൻ ദി ഡോക്ടർ ഫിലിപ്പ്" "രുചി, ശക്തി, വൈദഗ്ദ്ധ്യം, പൊതുവെ അസാധാരണമായ സമ്പൂർണ്ണത", കൂടാതെ ആധുനിക ചരിത്രത്തിന്റെയും പുരാവസ്തുശാസ്ത്രത്തിന്റെയും നേട്ടങ്ങളെക്കുറിച്ചുള്ള കലാകാരന്റെ മനസ്സാക്ഷിപരമായ പഠനവും കുറിച്ചു, - അദ്ദേഹത്തിന്റെ അഭിപ്രായത്തിൽ, സെമിറാഡ്‌സ്‌കിക്ക് "ഉജ്ജ്വലമായ ഒരു ഭാവിയുണ്ടെന്ന്" ഈ ചിത്രം കാണിച്ചുതന്നു. "വരികളുടെ ചാരുത, രൂപങ്ങളുടെ സിലൗട്ടുകളുടെ വ്യക്തത, വർണ്ണം" എന്നിങ്ങനെയുള്ള വ്യതിരിക്തമായ സവിശേഷതകൾ ക്യാൻവാസിന്റെ ഗുണങ്ങളാണെന്ന് കലാ നിരൂപകയായ ടാറ്റിയാന കാർപോവ പറഞ്ഞു. കലാ നിരൂപകൻ പവൽ ക്ലിമോവ് പറയുന്നതനുസരിച്ച്, ഈ കൃതിയിലൂടെ കലാകാരൻ "സാങ്കേതിക ഉപകരണങ്ങൾ പൂർണ്ണമായും പ്രാവീണ്യം നേടിയിട്ടുണ്ടെന്നും ഒരു സ്വതന്ത്ര പാതയിലേക്ക് പോകാൻ തയ്യാറാണെന്നും തനിക്കും ചുറ്റുമുള്ളവർക്കും കാണിച്ചു".
കേരള സർവകലാശാല കാര്യവട്ടം ക്യാമ്പസ്
കേരള സർവകലാശാലയുടെ ഒരു അധ്യാപക ക്യാമ്പസ് തിരുവനന്തപുരം നഗരത്തിൽ നിന്നും 15 കിലോമീറ്ററോളം മാറി കാര്യവട്ടത്തു സ്ഥിതി ചെയ്യുന്നു. സർവകലാശാലയുടെ 41 വകുപ്പു കളിൽ 32 എണ്ണവും ഏതാണ്ട് 350 ഏക്കറോളം വിസ്തൃതിയുള്ള ഇവിടെയാണു പ്രവർത്തിക്കുന്നത്. ദേശീയപാതയുടെ ഇരുവശത്തുമായാണു ക്യാമ്പസ്. വൈദ്യൻകുന്ന് (ഇന്ന് ടെക്നോപാർക്ക് സ്ഥിതി ചെയ്യുന്നിടം), ഉപ്പാണിക്കോണം തോപ്പ്, പേഷ്കാർ കുന്ന്, പട്ടാണിക്കുന്ന്, നിരപ്പിൽ, പുല്ലുനട്ടവിള എന്നീ പ്രദേശങ്ങളും പുല്ലേക്കോണം ചിറ (ഹൈമവതിക്കുളം), എച്ചിലാട്ട് കുളം, കുണ്ടേറ്റുകോണം കാവ്, വള്ളത്തോട് കാവ് മുതലായവ അടങ്ങിയതായിരുന്നു ഇവിടുത്തെ ഭൂപ്രകൃതി. ടെക്നോപാർക്ക്, ഗ്രീൻഫീൽഡ് സ്റ്റേഡിയം എന്നിവ നിർമ്മിച്ചതു കാമ്പസിന്റെ ഭൂമി ഏറ്റെടുത്തിട്ടാണ്. സർവ കലാശാലയുടെ ഓറിയെന്റൽ റിസർച്ച് ഇൻസ്റ്റിറ്റ്യൂട്ട് ആന്റ് മാനുസ്ക്രിപ്റ്റ്സ് ലൈബ്രറിയും ക്യാമ്പസിനുള്ളിലാണ്.
ചിത്രശാല
വർഗ്ഗം:കേരള സർവ്വകലാശാല
പുലിസ്റ്റർ പ്രൈസ് ഫോർ ഫോട്ടോഗ്രാഫി
ജേർണലിസത്തിന് വർഷം തോറും നൽകുന്ന അമേരിക്കൻ പുലിറ്റ്സർ സമ്മാനങ്ങളിലൊന്നാണ് പുലിസ്റ്റർ പ്രൈസ് ഫോർ ഫോട്ടോഗ്രാഫി. 1942-ൽ ഇത് ഉദ്ഘാടനം ചെയ്യുകയും 1968-ൽ ഫീച്ചർ ഫോട്ടോഗ്രാഫി പുലിറ്റ്സർ സമ്മാനം "സ്പോട്ട് ന്യൂസ് ഫോട്ടോഗ്രാഫിക്കുള്ള പുലിറ്റ്‌സർ സമ്മാനം" എന്നീ രണ്ട് ഫോട്ടോ ജേർണലിസം സമ്മാനങ്ങൾ നൽകുകയും ചെയ്തു. 2000-ൽ ബ്രേക്കിംഗ് ന്യൂസ് ഫോട്ടോഗ്രാഫിക്കുള്ള പുലിറ്റ്‌സർ സമ്മാനം എന്ന് പുനർനാമകരണം ചെയ്യപ്പെട്ടു.
നാല് പത്രപ്രവർത്തന അവാർഡുകൾ നിർദ്ദേശിച്ച ജോസഫ് പുലിറ്റ്‌സറുടെ ഇഷ്ടപ്രകാരമാണ് പുലിറ്റ്‌സർ സമ്മാനങ്ങൾ നിലവിൽകൊണ്ടുവരികയും 1917-ൽ ഉദ്ഘാടനം ചെയ്തു. 1942 ആയപ്പോഴേക്കും എട്ടു പുലിറ്റ്‌സർമാർ പത്രപ്രവർത്തനത്തിനായി ഉണ്ടായിരുന്നു. കുറെ വർഷങ്ങളായി ഫോട്ടോ ജേർണലിസത്തിൽ രണ്ടുപേരുൾപ്പെടെ ആകെ 14 പേരുണ്ട്.
വിജയികൾ
26 വർഷത്തിനുള്ളിൽ 26 ഫോട്ടോഗ്രാഫി പ്രൈസ് സമ്മാനിച്ചു, 1944-ൽ രണ്ട് (for 1943 work), 1946-ൽ പ്രൈസ് ഒന്നുമില്ല.
ബാഹ്യ ലിങ്കുകൾ
വർഗ്ഗം:ഫോട്ടോ ജേണലിസം അവാർഡുകൾ
രമാഭായി റാനഡെ
രമാഭായി റാനഡെ (1863ജനുവരി 25 – 1924) സാമൂഹ്യ പ്രവർത്തകയും പത്തൊമ്പതാം നൂറ്റാണ്ടിലെ ആദ്യ വനിത അവകാശ പ്രവർത്തകരിൽ ഒരാളാണ്. അവർ കുലേക്കർ കുടുംബത്തിൽ 1863ൽ ജനിച്ചു. അറിയപ്പെടുന്ന സാമൂഹ്യ പരിഷ്കർത്താവും പണ്ഡിതനുമായ ജസ്റ്റിസ് മഹാദേവ് ഗോവിന്ദ് റാനഡെയെ പതിനൊന്നാം വയസ്സിൽ വിവാഹം ചെയ്തു.സാമൂഹ്യ അസമത്വത്തിന്റെ ആകാലത്ത് സ്ത്രീകളെ സ്കൂളിൽ പോകാൻ അനുവദിച്ചിരുന്നില്ല. കല്യാണം കഴിഞ്ഞ ഉടനെ ഭർത്താവിന്റെ കടുത്ത പ്രേരണയ്യാലും പിന്തുണയാലും എഴുത്തും വായനയും പഠിച്ചു. മറത്തിയിൽ തുടങ്ങി ഇംഗ്ലീഷും ബംഗാളിയും പഠിച്ചു.
ഭർത്താവിൽ നിന്നുള്ള ഉത്തേജനംകൊണ്ട് സ്ത്രീകളെ പ്രസംഗത്തിൽ പ്രാപ്തരാക്കാൻ മുംബെയിൽ ‘ഹിന്ദു ലേഡീസ് ക്ലബ്ബ്’ തുടങ്ങി. പൂനെയിലെ സേവ സദൻ സൊസൈറ്റിയുടെ സ്ഥാപക പ്രസിഡന്റാണ്. രമാഭായിയും ഭർത്താവും സഹപ്രവർത്തകരും കൂടി 1886ൽ പൂനെയിലെ ആദ്യത്തെ പെൺകുട്ടികളുടെ സ്കൂൾ തുടങ്ങി.
ജാർഖണ്ഡ് ഗവർണർമാരുടെ പട്ടിക
ജാർഖണ്ഡ് ഗവർണർ ഇന്ത്യൻ സംസ്ഥാനമായ ജാർഖണ്ഡിന്റെ നാമമാത്ര തലവനും രാഷ്ട്രപതിയുടെ സ്ഥിരം പ്രതിനിധിയുമാണ്. അഞ്ച് വർഷത്തേക്ക് ഗവർണറെ നിയമിക്കുന്നത് ഇന്ത്യയുടെ രാഷ്ട്രപതിയാണ്. റാഞ്ചിയിലെ രാജ്ഭവൻ ഔദ്യോഗിക വസതിയായി പ്രവർത്തിക്കുന്നു. 2021 ജൂലൈ 14 മുതൽ ജാർഖണ്ഡിന്റെ ഗവർണർ രമേഷ് ബൈസാണ്. കെ.ശങ്കരനാരായണൻ ഝാർഖണ്ട് ഗവർണർ ആയ മലയാളീ ആണ്. ഭാരതത്തിന്റെ ഇപ്പോഴത്തെ പ്രസിഡണ്ട് ശ്രീമതി ദൗപദി മുർമു ഝാർഖണ്ട് ഗവർണർ ആയിരുന്നു.
അധികാരങ്ങളും പ്രവർത്തനങ്ങളും
ഗവർണർ പല തരത്തിലുള്ള അധികാരങ്ങൾ ആസ്വദിക്കുന്നു:
ജാർഖണ്ഡിലെ ഗവർണർമാർ
2000 നവംബർ 15-ന് ജാർഖണ്ഡ് രൂപീകൃതമായതു മുതലുള്ള ഗവർണർമാരുടെ പട്ടിക താഴെ കൊടുക്കുന്നു.
പുറംകണ്ണികൾ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ വർഗ്ഗം:ഝാർഖണ്ഡ്‌ ഗവർണ്ണർമാർ
പള്ളിത്താഴെ ജുമാ മസ്ജിദ്
ലഘുചിത്രം|പള്ളിത്താഴെ ജുമാ മസ്ജിദ് വയനാട് ജില്ലയിലെ മില്ലുമുക്കിനു സമീപം സ്ഥിതി ചെയ്യുന്ന പുരാതനമായ ഒരു പ്രധാന പള്ളിയാണ് പള്ളിത്താഴെ ജുമാ മസ്ജിദ്. സമസ്ത കേരള ജംഇയ്യത്തുൽ ഉലമ  ഇ.കെ വിഭാഗത്തിനു കീഴിലാണ് മസ്ജിദിൻറെ പ്രവർത്തനം നടന്ന് വരുന്നത്.
അവലംബം
വർഗ്ഗം:വയനാട് ജില്ലയിലെ മുസ്ലീം പള്ളികൾ വർഗ്ഗം:വയനാട് ജില്ലയിലെ കെട്ടിടങ്ങളും നിർമ്മിതികളും
ആൻ ഫ്രാൻസിസ്
ആൻ ഫ്രാൻസിസ് (ആൻ ലോയ്ഡ് ഫ്രാൻസിസ്, ജനനം : സെപ്റ്റംബർ 16 - 1930 - ജനുവരി 2, 2011) സയൻസ് ഫിക്ഷൻ സിനിമയായ ഫോർബിഡൻ പ്ലാനറ്റിലൂടെ (1956) പ്രശസ്തയായ ഒരു  അമേരിക്കൻ അഭിനേത്രിയായിരുന്നു. ഒരു വനിതാ ഡിറ്റക്റ്റീവ് കഥാപാത്രത്തിന്റെ പേരു ശീർഷകമായി വരുന്ന ആദ്യ ടി.വി പരമ്പരയായ ഹണി വെസ്റ്റ് (1965 -1966) എന്ന പരമ്പരയിൽ പ്രധാന കഥാപാത്രമായി അഭിനയിച്ചിരുന്നു. ഈ പരമ്പരയിലെ വേഷത്തിന് അവർക്ക് ഒരു ഗോൾഡൻ ഗ്ലോബ് പുരസ്കാരം ലഭിക്കുകയും ഒരു എമ്മി അവാർഡിനു നാമനിർദ്ദേശം ചെയ്യപ്പെടുകയും ചെയ്തു.
1947 ൽ ദിസ് ടൈം ഫോർ കീപ്സ് എന്ന സിനിമയിലൂടെ അരങ്ങേറ്റം നടത്തി. സൂസൻ സ്ലെപ്റ്റ് ഹിയർ, സോ യംഗ്, സോ ബാഡ്, ബ്ലാഡ് ഡേ അറ്റ് ബ്ലാക്ക് റോക്ക് എന്നീ സിനിമകളിൽ സഹകഥാപാത്രങ്ങളെ അവതരിപ്പിച്ച അവരുടെ ആദ്യ നായികാ കഥാപാത്രം ബ്ലാക്ക്ബോർഡ് ജംഗിൾ (1955) എന്ന ചിത്രത്തിലേതായിരുന്നു. ഓസ്കാർ നാമനിർദ്ദേശം ലഭിച്ച സയൻസ് ഫിക്ഷൻ ക്ലാസിക്കിൽ ചിത്രമായ ഫോർബിഡൻ പ്ലാനറ്റിലെ (1956) "ആൾട്ടാറിയ" എന്ന വേഷമായിരുന്നു ഏറ്റവും അറിയപ്പെടുന്നത്.
ഒകാസാക്കി കാസിൽ
ജപ്പാനിലെ ഐച്ചി പ്രിഫെക്ചറിലെ ഒകാസാക്കിയിൽ സ്ഥിതി ചെയ്യുന്ന ഒരു ജാപ്പനീസ് കോട്ടയാണ് ഒകാസാക്കി കാസിൽ (岡崎城, ഒകാസാക്കി-ജോ). എഡോ കാലഘട്ടത്തിന്റെ അവസാനത്തിൽ, ഒകാസാക്കി ഡൊമെയ്‌നിലെ ഡൈമിയോ ഹോണ്ട വംശത്തിന്റെ ആസ്ഥാനമായിരുന്നു ഒകാസാക്കി കാസിൽ. എന്നാൽ ടോകുഗാവ ഇയാസുവുമായും ടോകുഗാവ വംശവുമായുള്ള ബന്ധത്തിന് കോട്ട കൂടുതൽ അറിയപ്പെടുന്നു. കോട്ട "തത്സു-ജോ" (龍城) എന്നും അറിയപ്പെട്ടിരുന്നു.
ചരിത്രം
സൈഗോ സുഗിയോരി 1455-ൽ ഒകാസാക്കിയിലെ മയോദൈജി പ്രദേശത്ത് ഇന്നത്തെ കോട്ടയ്ക്ക് സമീപം ഒരു മൺമതിലുകളുള്ള ഒരു കോട്ട പണിതു. 1524-ൽ പ്രദേശത്തിന്റെ നിയന്ത്രണം നേടിയ ശേഷം മത്സുദൈറ കിയോയാസു, പഴയ കോട്ട തകർത്ത് ഒകാസാക്കി കോട്ട പണിതു. 1542 ഡിസംബർ 16-ന് അദ്ദേഹത്തിന്റെ പ്രശസ്ത ചെറുമകനായ മാറ്റ്സുദൈര മോട്ടോയാസു (പിന്നീട് ടോകുഗാവ ഇയാസു എന്ന് നാമകരണം ചെയ്യപ്പെട്ടു) ഇവിടെ ജനിച്ചു. 1549-ൽ ഇമാഗവ വംശജർ മാറ്റ്സുദൈരയെ പരാജയപ്പെടുത്തി ഇയാസുവിനെ സൺപു കാസിലിലേക്ക് ബന്ദിയാക്കി കൊണ്ടുപോയി. ഒകെഹസാമ യുദ്ധത്തിൽ ഇമാഗാവയുടെ പരാജയത്തെത്തുടർന്ന്, 1560-ൽ ഇയാസു കോട്ടയുടെ ഉടമസ്ഥാവകാശം വീണ്ടെടുത്തു. 1570-ൽ ഹമാമത്സു കാസിലിലേക്ക് മാറിയപ്പോൾ തന്റെ മൂത്തമകൻ മാറ്റ്സുദൈറ നൊബുയാസുവിനെ ചുമതലപ്പെടുത്തി. ഒഡാ നോബുനാഗ 1570-ൽ നൊബുയാസുവിന്റെ മരണത്തിന് ഉത്തരവിട്ടു. ജാതിക്കാരായി സേവിച്ചു. ടൊയോട്ടോമി ഹിഡെയോഷി ഒഡവാര യുദ്ധത്തിനുശേഷം ടോകുഗാവയെ എഡോയിലേക്ക് മാറ്റിയതിനെത്തുടർന്ന് കോട്ട തനക യോഷിമാസയ്ക്ക് നൽകി. കോട്ടയുടെ കോട്ടകൾ ഗണ്യമായി മെച്ചപ്പെടുത്തുകയും കോട്ട നഗരം വികസിപ്പിക്കുകയും ടകൈഡോയിൽ ഒകാസാക്കി-ജുകു വികസിപ്പിക്കുകയും ചെയ്തു.
ടോക്കുഗാവ ഷോഗുണേറ്റിന്റെ സൃഷ്ടിയെത്തുടർന്ന്, ഒകാസാക്കി ഡൊമെയ്ൻ സൃഷ്ടിക്കപ്പെട്ടു. ഇയാസുവിന്റെ അടുത്ത സംരക്ഷകനായ ഹോണ്ട യാസുഷിഗെക്ക് കോട്ടയുടെ ഉടമസ്ഥാവകാശം ലഭിച്ചു. 1617-ൽ ഒരു മൂന്ന് നിലകളുള്ള ഡോൺജോൺ പൂർത്തിയായി. ഹോണ്ടയ്ക്ക് പകരം 1645-1762 കാലഘട്ടത്തിൽ മിസുനോ വംശവും 1762-1769 കാലഘട്ടത്തിൽ മാറ്റ്സുദൈറ (മത്സുയി) വംശവും വന്നു. 1769-ൽ, ഹോണ്ട വംശത്തിന്റെ ഒരു ശാഖ ഒകാസാക്കിയിലേക്ക് മടങ്ങി മെയ്ജി പുനഃസ്ഥാപനം വരെ ഭരിച്ചു.
1869-ൽ, ഒകാസാക്കി ഡൊമെയ്‌നിന്റെ അവസാന ഡെയ്‌മിയോ, ഹോണ്ട ടഡനാവോ, ഒകാസാക്കി കാസിൽ പുതിയ മൈജി സർക്കാരിന് കീഴടങ്ങി. 1871-ൽ ഹാൻ സമ്പ്രദായം നിർത്തലാക്കിയതോടെ, ഒകാസാക്കി ഡൊമെയ്ൻ നുകാറ്റ പ്രിഫെക്ചറിന്റെ ഭാഗമായി, ഒകാസാക്കി കാസിൽ പ്രിഫെക്ചറൽ ആസ്ഥാനമായി ഉപയോഗിച്ചു. എന്നിരുന്നാലും, നുകാത്ത പ്രിഫെക്ചർ 1872-ൽ ഐച്ചി പ്രിഫെക്ചറിലേക്ക് ലയിപ്പിക്കുകയും പ്രിഫെക്ചറിന്റെ തലസ്ഥാനം നഗോയയിലേക്ക് മാറ്റുകയും ചെയ്തു. 1873-ലെ സർക്കാർ നിർദ്ദേശങ്ങൾക്കനുസൃതമായി കോട്ട പൊളിക്കുകയും അതിന്റെ ഭൂരിഭാഗം ഭൂമിയും സ്വകാര്യ വ്യക്തികൾക്ക് വിൽക്കുകയും ചെയ്തു.
നിലവിലെ ഡോൺജോൺ പ്രാദേശിക വിനോദസഞ്ചാരം വർദ്ധിപ്പിക്കുന്നതിനായി 1959-ൽ പുനർനിർമ്മിച്ചു. 2006-ൽ ജപ്പാനിലെ 100 ഫൈൻ കാസിലുകളിൽ ഒന്നായി ഇത് പ്രഖ്യാപിക്കപ്പെട്ടു. ഫെറോകോൺക്രീറ്റ് ഘടനയ്ക്ക് മൂന്ന് മേൽക്കൂരകളും അഞ്ച് ഇന്റീരിയർ നിലകളുമുണ്ട്. കൂടാതെ യഥാർത്ഥ കോട്ടയിൽ നിന്നുള്ള പുരാവസ്തുക്കളുടെ പ്രദർശനങ്ങൾ, ജാപ്പനീസ് വാളുകൾ, കവചങ്ങൾ, പ്രാദേശിക ചരിത്രം ചിത്രീകരിക്കുന്ന ഡയോരാമകൾ എന്നിവ അടങ്ങിയിരിക്കുന്നു. കോട്ടയുടെ പ്രധാന കവാടം 1993-ലും കിഴക്കേ മൂലയിലെ യാഗുര 2010-ലും പുനർനിർമ്മിച്ചു.
2007-ൽ, കോട്ടയ്ക്കടുത്തുള്ള നിർമ്മാണ പ്രവർത്തനങ്ങൾ, കോട്ടയുടെ പുറം ബെയ്‌ലികളിൽ നിന്നുള്ള കൽപ്പണികൾ ഒകാസാക്കി കാസിൽ ഒരു കാലത്ത് ജപ്പാനിലെ നാലാമത്തെ വലിയ കൊട്ടാരമായിരുന്നു എന്ന വാദത്തിന് തെളിവ് നൽകി.
കോട്ടയ്ക്ക് ചുറ്റുമുള്ള പ്രദേശം ഇപ്പോൾ ടോകുഗാവ ഇയാസുവിന്റെയും മികാവ സമുറായിയുടെയും ജീവിതത്തിനായി സമർപ്പിച്ചിരിക്കുന്ന ഒരു മ്യൂസിയം, ടീഹൗസുകൾ, നോഹ് തിയേറ്റർ, പരമ്പരാഗത കാരകുരി പാവകളുള്ള ഒരു ചെറിയ ക്ലോക്ക് ടവർ, ആകർഷകമായ പ്രധാന ഗേറ്റ് എന്നിവയുള്ള ഒരു പാർക്കാണ്. ചെറി പൂക്കൾ, വിസ്റ്റീരിയ, അസാലിയ എന്നിവ കാണുന്നതിനുള്ള പ്രശസ്തമായ സ്ഥലമായും ഈ പാർക്ക് അറിയപ്പെടുന്നു.
പുറംകണ്ണികൾ
വർഗ്ഗം:ജപ്പാനിലെ 100 മികച്ച കോട്ടകൾ
കോൺസെപ്റ്റ് മാപ്പ്
കോൺസെപ്റ്റ് മാപ്പ് അഥവാ കൺസെപ്ച്വൽ ഡയഗ്രം എന്നാൽ ആശയങ്ങൾ തമ്മിലുള്ള ബന്ധങ്ങളെ ചിത്രീകരിക്കുന്ന ഒരു രൂപരേഖയാണ്. ഇത് ഡിസൈനർ, എൻജ്ജീനിയർ, ടെക്നിക്കൽ റൈറ്റർ മുതലായവർ തങ്ങളുടെ വിജ്ഞാനത്തെ ക്രമപ്പെടുത്തുവാനും രൂപപ്പെടുത്തുവാനും ഉപയോഗിക്കുന്ന ഒരു ഗ്രാഫിക്കൽ ടൂൾ ആണ്.
വ്യത്യസ്ത ആശയങ്ങൾ തമ്മിലുള്ള ഈ ബന്ധങ്ങളെ വിഷ്വലൈസ് ചെയ്യാനുള്ള സാങ്കേതികത്വത്തെ കോൺസെപ്റ്റ് മാപ്പ് എന്നു വിളിക്കുന്നു. കോൺസെപ്റ്റ് മാപ്പുകൾ കമ്പ്യൂട്ടർ സിസ്റ്റങ്ങളുടെ സത്താമീമാംസയെ നിർവചിക്കുന്നു. ഉദാഹരണത്തിന് ഓബ്ജെക്റ്റ്-റോൾ മോഡലിങ് അഥവാ യൂണിഫൈഡ് മോഡലിങ് ലാങ്വേജ്.
അവലോകനം
കോൺസെപ്റ്റ് മാപ്പ് എന്നാൽ ആശയങ്ങളും ചിത്രങ്ങളും വാക്കുകളും തമ്മിലുള്ള ബന്ധങ്ങളെ ചിത്രീകരിക്കുന്നതിനുള്ള ഒരു മാർഗ്ഗമാണ്. എങ്ങനെയാണോ ഒരു സെന്റ്റൻസ് ഡയഗ്രം ഒരു വാക്യത്തിന്റെ വ്യാകരണത്തെ ചിത്രീകരിക്കുന്നത്, എങ്ങനെയാണോ ഒരു റോഡ് മാപ്പ് ഹൈവേകളേയും പട്ടണങ്ങളേയും ചിത്രീകരിക്കുന്നത്, എങ്ങനെയാണോ ഒരു സർക്യൂട്ട് ഡയഗ്രം ഒരു ഇലക്ട്രിക്കൽ ഉപകരണത്തിന്റ്റെ പ്രവർത്തനത്തെ ചിത്രീകരിക്കുന്നത്, അതു പോലെ. കോൺസെപ്റ്റ് മാപ്പിൽ ഓരോ വാക്കുകളും പദങ്ങളും തമ്മിൽ പരസ്പരം ബന്ധിപ്പിക്കുകയും പ്രഥമമായ ആശയത്തോടൊ വാക്കിനോടൊ പദത്തോടൊ തിരികെ ബന്ധിപ്പിക്കുകയും ചെയ്യുന്നു. കോൺസെപ്റ്റ് മാപ്പിലൂടെ ബന്ധങ്ങൾ വെളിപ്പെടുന്നതു വഴി യുക്തിസഹജമായി ചിന്തിക്കുവാനും പഠിക്കുവാനുള്ള ശേഷികൾ വികസിപ്പിക്കുവാനും, ഒറ്റയായ ആശയങ്ങൾ എങ്ങനെ ഒരു പൂർണ്ണമായ ആശയമാകുന്നു എന്നു വിദ്യാർഥികളെ ബോധ്യപ്പെടുത്തുവാനും സഹായിക്കുന്നു. പല തരത്തിലുള്ള ഇന്ധനങ്ങളെപ്പറ്റിയുള്ള പഠനത്തിനായുള്ള ഒരു സന്ദർഭത്തിലൂടെ കോൺസെപ്റ്റ് മാപ്പിന്റെ ഉപയോഗത്തിന്റെ ഉദാഹരണം ൻൽകിയിരിക്കുന്നു.
കോൺസെപ്റ്റ് മാപ്പുകൾ അർഥവത്തായ ശാസ്ത്രപഠനത്തെ പരിപോഷിപ്പിക്കുവാനായി വികസിപ്പിച്ചവയാണ്. നന്നായി നിർമ്മിക്കപ്പെട്ട ഒരു കോൺസെപ്റ്റ് മാപ്പിന് ഒരു പ്രത്യേക ഫോക്കസ് ചോദ്യം നിശ്ചയിക്കുന്ന ആശയപരമായ ചട്ടക്കൂടിനുള്ളിൽ നിന്ന് വളരുവാൻ സാധിക്കും. എന്നാൽ ഒരു മൈൻഡ് മാപ്പിന് ഒരു കേന്ദ്രബിന്ദുവായ ചിത്രത്തിൽ നിന്ന് ചുറ്റിലും പ്രസരിക്കുന്ന ശിഖരങ്ങൾ മാത്രമേ ഉണ്ടാകുകയുള്ളൂ. ചില ഗവേഷണ ഫലങ്ങൾ സൂചിപ്പിക്കുന്നത് തലച്ചോർ വിജ്ഞാനം സൂക്ഷിക്കുന്നത് "നിർമ്മിതികൾ" (സിട്ട്വേഷൻ-റെസ്പ്പോൺസ് നിബന്ധനകൾ) ആയിട്ടാണ്. അവ ചങ്ക്സ്, പ്രിപ്പോസിഷ്ൻസ് എന്നീ പേരുകളിൽ അറിയപ്പെടുന്ന ഡിക്ലറേറ്റീവ് മെമ്മറി കണ്ടെന്റിൽ പ്രവർത്തിക്കുകയും ചെയ്യുന്നു. ഡിക്ലറേറ്റീവ് മെമ്മറി വ്യവസ്ഥയുടെ ക്രമീകരണം പ്രതിഫലിപ്പിക്കുന്നതിനായി കോൺസെപ്റ്റ് മാപ്പുകൾ ഉപയോഗിക്കുന്നതിനാൽ, അവ അത് നിർമ്മിക്കുകയും ഉപയോഗിക്കുകയും ചെയ്യുന്ന വ്യക്തികളുടെ അവബോധപൂർണ്ണവും അർഥപൂർണ്ണവുമായ പഠനം സാധ്യമാക്കുന്നു.
മറ്റു വിഷ്വലൈസേഷൻസിൽ നിന്നുള്ള വ്യത്യാസങ്ങൾ
ടോപ്പിക് മാപ്പ് കോൺസെപ്റ്റ് മാപ്പുകളും ടോപ്പിക് മാപ്പുകളും ആശയങ്ങളും വിഷയങ്ങളും ഗ്രാഫുകൾ വഴി ബന്ധിപ്പിക്കുന്നതിനാൽ അവ രണ്ടും സാമ്യമുള്ളവയാണ്. ആശയങ്ങളും പ്രക്രിയകളും വ്യവസ്ഥകളും ചിത്രീകരിക്കുന്നതിനായി ജോസെഫ് നോവാക് വികസിപ്പിച്ച പലതരം സ്കീമകളിലും ടെക്നിക്കുകളിലും വച്ച്, കോൺസെപ്റ്റ് മാപ്പ് തന്റ്റെ ദാർശനികതയുടെ അടിസ്ഥാനത്തിൽ അദ്വിതീയമാണ്. "ഇത് ആശയങ്ങളേയും ആശയങ്ങളാൽ ഉണ്ടാക്കപ്പെട്ട പ്രിപ്പോസിഷ്ൻസുകളേയും, വിജ്ഞാന ഘടനയുടേയും പൊരുളുകളൂടെ നിർമ്മിതിക്കുമുള്ള കേന്ദ്ര ഘടകങ്ങളാകുന്നു".
മൈൻഡ് മാപ്പ് കോൺസെപ്റ്റ് മാപ്പും ടോപ്പിക് മാപ്പും മൈൻഡ് മാപ്പുമായി താരതമ്യപ്പെടുത്താവുന്നതാണ്. ഇത് ഒരു കേന്ദ്രത്തിൽ നിന്ന് വ്യാപിക്കുന്ന ക്രമങ്ങളും ട്രീ സ്ട്രക്ച്ചറുമായി പരിമിതപ്പെടുത്തിയിരിക്കുന്നു. കോൺസെപ്റ്റ് മാപ്പും മൈൻഡ് മാപ്പും തമ്മിലുള്ള മറ്റൊരു വ്യത്യാസം മൈൻഡ് മാപ്പ് നിർമ്മിക്കുമ്പോഴുള്ള വേഗവും അനൈച്ച്ഛികത്വവുമാണ്. മൈൻഡ് മാപ്പ് ഒറ്റ ഒരു വിഷയത്തെപ്പറ്റിയുള്ള താങ്കളുടെ ചിന്തകളെ പ്രതിഫലിപ്പിക്കുന്നതു വഴി ഒരുമിച്ചുള്ള ബ്രെയിൻസ്റ്റോർമിങ്ങിനെ സഹായിക്കുന്നു. കോൺസെപ്റ്റ് മാപ്പ് ഒരു മാപ്പ്, വ്യാവസ്ഥികമായ വീക്ഷണം, ഒരു യഥാർത്ഥ (സംക്ഷിപ്തമായ) വ്യവസ്ഥ, ആശയങ്ങ്ലുടെ ഒരു സെറ്റ് എന്നിവ ആകാവുന്നതാണ്. കോൺസെപ്റ്റ് മാപ്പിന്റെ ഇരു കേന്ദ്ര സമീപനത്തെ അപേക്ഷിച്ച്, അനേക ഹബ്ബുകളും ക്ലസ്റ്ററുകളും സൃഷ്ടിക്കുന്നതു വഴി കോൺസെപ്റ്റ് മാപ്പ് ഒരു സ്വതന്ത്ര രൂപമാണ്.
ചരിത്രം
വിദ്യാർഥികളുടെ ഉയർന്നു വരുന്ന ശാസ്ത്ര വിജ്ഞാനത്തെ പ്രതിനിധീകരിക്കുന്നതിനായി ജോസെഫ് നോവാക്കും അദ്ദേഹത്തിന്റെ കോർണെൽ യൂണിവേഴ്സിറ്റിയിലുള്ള ഗവേഷണ സംഘവും 1970-ൽ വികസിപ്പിച്ചതാണ് കോൺസെപ്റ്റ് മാപ്പിന്റെ ടെക്നിക്ക്. ഇതു പിന്നീട് ശാസ്ത്രങ്ങളുടെയും മറ്റു വിഷയങ്ങളുടെയും അർത്ഥപൂർണ്ണമായ പഠനത്തിനും, വിദ്യാഭ്യാസം, ഭരണം, വാണിജ്യം തുടങ്ങിയവയിലുള്ള സംഘങ്ങുടേയും വ്യക്തികളുടേയും വിദഗ്ദ്ധ ജ്ഞാനത്തെ പ്രതിനിധീകരിക്കുന്നതിനായും ഉപയോഗിച്ചു. കോൺസെപ്റ്റ് മാപ്പിന്റെ ഉത്ഭവം കൺസ്ട്രക്റ്റിവിസം എന്ന ഒരു പഠന പ്രസ്ഥാനത്തിൽ നിന്നാണ്. പ്രത്യേകിച്ചും കൺസ്ട്രക്റ്റിവിസ്റ്റുകൾ മുറുകെ പിടിക്കുന്ന ആശയം വിദ്യാർഥികൾ ഉത്സാഹപൂർവ്വം വിജ്ഞാനം നിർമ്മിക്കുന്നു എന്നാണ്.
നോവാക്കിന്റെ പ്രയത്നം ഡേവിഡ് ഓസ്ബെല്ലിന്റെ കോഗ്നിറ്റീവ് തിയറിയെ ആധാരമാക്കിയുള്ളതാണ്. അദ്ദേഹം പുതിയ ആശയങ്ങൾ പഠിക്കുന്നതിനായി മുൻ വിജ്ഞാനത്തിനുള്ള പ്രാധാന്യം ഊന്നിപ്പറഞ്ഞിരുന്നു. "പഠനത്തെ സ്വാധീനിക്കുന്ന ഏറ്റവും പ്രധാന ഘടകം പഠേതാവിന്റ്റെ മുൻപേ തന്നെ എന്ത് അറിയാം എന്നതാണ്. ഇത് ഉറപ്പിച്ചു അതിനനുസരിച്ച് പഠിപ്പിക്കുക." ആറു വയസ്സു പ്രായമുള്ള വിദ്യാർഥികളെ പോലും കോൺസെപ്റ്റ് മാപ്പ് സൃഷ്ടിട്ടിക്കുവാനും, അതു വഴി "വെള്ളം എന്താണ്?", "ഋതുക്കൾ എന്തുകൊണ്ട് ഉണ്ടാകുന്നു?" തുടങ്ങിയ ഫോക്കസ് ചോദ്യങ്ങൾക്കുള്ള പ്രതികരണങ്ങൾ ചിത്രീകരിക്കുവാനും നോവാക്ക് പഠിപ്പിച്ചു. അദ്ദേഹത്തിന്റ്റെ "ലേർണിങ് ഹൗ ടു ലേർണ്" എന്ന പുസ്തകത്തിൽ "അർഥപൂർണ്ണവുമായ പഠനത്തിന് പുതിയ ആശയങ്ങളും പ്രിപ്പോസിഷ്ൻസുകളും നിലവിലുള്ള അറിവിന്റ്റെ ഘടനയിലേക്ക് ഉൾപ്പെടുത്തിക്കൊണ്ടുള്ളതായിരിക്കണം" എന്ന് നോവാക്ക് പ്രതിപാദിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:വാർത്താവിനിമയം
അരവിന്ദ് സുബ്രഹ്മണ്യൻ
ഭാരതസർക്കാറിന്റെ പ്രധാന സാമ്പത്തിക ഉപദേഷ്ടാവാണ് അരവിന്ദ് സുബ്രഹ്മണ്യൻ .2014 ഒക്ടോബർ 14 നു ഈ പദവിയിൽ അദ്ദേഹം നിയമിതനായി.
അന്താരാഷ്ട്ര നാണയനിധി,പീറ്റേഴ്സൺ ഇൻസ്റ്റിറ്റ്യൂട്ട്, ഗ്ലോബൽ ഡെവലപ്പ്മെന്റ് സെന്റർ, എന്നി സ്ഥാപനങ്ങളിൽ അദ്ദേഹം പ്രവർത്തിച്ചിട്ടുള്ള അരവിന്ദ്, ഇന്ത്യ, ചൈന എന്നീ രാജ്യങ്ങളുടെ സാമ്പത്തിക സംവിധാനങ്ങളെക്കുറിച്ചുള്ള വിഷയങ്ങളിൽ ഒരു വിദഗ്ദ്ധനായി കരുതപ്പെടുന്നു.
പുറംകണ്ണികൾ
വർഗ്ഗം:സാമ്പത്തികശാസ്ത്രം വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ വർഗ്ഗം:1959-ൽ ജനിച്ചവർ
അരോണിയ
റോസേസീ കുടുംബത്തിലെ ഇലപൊഴിയും കുറ്റിച്ചെടികളുടെ ഒരു ജനുസ്സാണ് അരോണിയ. ഇവ സാധാരണയായി ഈർപ്പമുള്ള കാടുകളിലും ചതുപ്പുനിലങ്ങളിലും കാണപ്പെടുന്നു. അരോണിയ ജനുസ്സിൽ 3 സ്പീഷീസുകളുണ്ട്. കിഴക്കൻ വടക്കേ അമേരിക്കയിൽ നിന്ന് ഉത്ഭവിച്ച അരോണിയ മെലനോകാർപ (കറുത്ത ചോക്ക്ബെറി) ആണ് ഏറ്റവും സാധാരണവും വ്യാപകമായി ഉപയോഗിക്കുന്നതും. അധികം അറിയപ്പെടാത്ത Aronia arbutifolia (red chokeberry) ഉം Aronia prunifolia (Purple chokeberry) എന്ന് വിളിക്കപ്പെടുന്ന മുകളിൽ പറഞ്ഞ ഇനങ്ങളുടെ ഹൈബ്രിഡ് രൂപവും മധ്യ, കിഴക്കൻ വടക്കേ അമേരിക്കയിലാണ് ആദ്യമായി കൃഷി ചെയ്തത്. പതിനെട്ടാം നൂറ്റാണ്ടിൽ, ഏറ്റവും അറിയപ്പെടുന്ന സ്പീഷിസായ അരോണിയ മെലനോകാർപ്പയുടെ ആദ്യത്തെ കുറ്റിച്ചെടികൾ യൂറോപ്പിൽ എത്തി. അവിടെ സ്കാൻഡിനേവിയയിലും റഷ്യയിലും ആദ്യമായി ഇത് കൃഷി ചെയ്തു.
External links
വർഗ്ഗം:വടക്കേ അമേരിക്കയിലെ സസ്യജാലം
എ.പി. കളയ്ക്കാട്
മലയാള സാഹിത്യകാരനായിരുന്നു '''എ.പി. കളയ്ക്കാട് എന്ന പേരിലെഴുതിയ കെ. അയ്യപ്പൻപിള്ള''' (22 മേയ് 1931 - 8 ഫെബ്രുവരി 1993). കേരള സാഹിത്യ അക്കാദമി അംഗമായി പ്രവർത്തിച്ചിട്ടുണ്ട്.
ജീവിതരേഖ
കരുനാഗപ്പള്ളി കുലശേഖരപുരത്ത് ആദിനാട്ടിൽ ജനിച്ചു. വിദ്യാർത്ഥി സമരങ്ങളിൽ പങ്കെടുത്തതിന് കോളേജിൽ നിന്ന് പുറത്താക്കി. സർ സി.പി ക്കെതിരായ പ്രക്ഷോഭങ്ങളിലും ശൂരനാട് സമരത്തിലും പങ്കെടുത്ത് ജയിൽ ശിക്ഷ അനുഭവിച്ചു. കരുനാഗപ്പള്ളി. 1957 ൽ പഞ്ചായത്ത് എക്സിക്യൂട്ടീവ് ഓഫീസറായി സർക്കാർ ജീവനക്കാരനായി.
അവലംബം
വർഗ്ഗം:മലയാളസാഹിത്യകാരന്മാർ വർഗ്ഗം:1931-ൽ ജനിച്ചവർ വർഗ്ഗം:മേയ് 22-ന് ജനിച്ചവർ വർഗ്ഗം:1993-ൽ മരിച്ചവർ വർഗ്ഗം:ഫെബ്രുവരി 8-ന് മരിച്ചവർ
മരച്ചീര
ബഹുവർഷിയായ പെട്ടെന്നു വളരുന്ന ഒരു ചെറുമരമാണ് ചായമൻസ അല്ലെങ്കിൽ ചയാ എന്നും അറിയപ്പെടുന്ന മരച്ചീര. . മെക്സിക്കോയിലെ തദ്ദേശവാസിയാണെന്ന് കരുതപ്പെടുന്നു. മാംസളമായ തണ്ട് മുറിച്ചാൽ പാലുപോലുള്ള ഒരു ദ്രാവകം വരാറുണ്ട്. ആറു മീറ്റർ വരെ ഉയരത്തിൽ വളരുന്ന ഈ ചെടിയെ ഇലകൾ എളുപ്പത്തിൽ ശേഖരിക്കാനായി രണ്ടുമീറ്റർ ഉയരത്തിൽ മുറിച്ചു നിർത്താറുണ്ട്. മെക്സിക്കോയിലും മറ്റു മധ്യഅമേരിക്കയിലെ രാജ്യങ്ങളിലും ചീര പോലെതന്നെ പ്രിയപ്പെട്ട ഒരു ഇലക്കറിയാണിത്. യൂഫോർബിയേസീ കുടുംബത്തിലെ മറ്റു പല അംഗങ്ങളിലെപ്പോലെ ഇലകളിൽ ഉയർന്ന അളവിൽ വിഷാംശമായ സയനൈഡ് ഉള്ളതിനാൽ പാകം ചെയ്തുമാത്രമേ കഴിക്കാവൂ. സുരക്ഷിതമായി കഴിക്കാൻ 5 മുതൽ 15 മിനിട്ട് വരെ പാകം ചെയ്യേണ്ടതുണ്ട്. കാര്യമായ കീടശല്യമൊന്നുമില്ലാത്ത ഒരു ബഹുവർഷിയായ ഇലക്കറിയാണ് ചയ. വലിയ മഴയേയും വരൾച്ചയേയും അതിജീവിക്കാനുള്ള കഴിവുണ്ട്. കായകൾ തീരെ ഉണ്ടാകാത്തതിനാൽ കമ്പുകൾ മുറിച്ചുനട്ടാണ് പ്രജനനം. ഒരടി വരെ നീളമുള്ള കമ്പുകൾ മുറിച്ചുനടുന്നു, തുടക്കത്തിൽ വളർച്ച പതുക്കെയായതിനാൽ ആദ്യത്തെ വർഷം വിളവ് എടുക്കാറില്ല. തുടർച്ചായായി വിളവെടുക്കാവുന്ന ഒരു ഇലക്കറിയാണ് ഇത്. മറ്റേതൊരു ഇലക്കറിയിലും ഉള്ളതിനേക്കാൾ പോഷകങ്ങൾ ചയയിൽ ഉണ്ടെന്ന് പല പഠനങ്ങളിലും കാണുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വിഭാഗം:പച്ചക്കറികൾ
ദാമോദർ ബംഗേറ
ക്വിറ്റ് ഇന്ത്യ പ്രസ്ഥാനത്തിലെ ഉൾപ്പെട്ടിരുന്ന ഒരു ഇന്ത്യൻ സ്വാതന്ത്ര്യ സമര സേനാനിയും, ഇന്ത്യൻ സുപ്രീം കോടതിയുടെ മേൽക്കൂരയിൽ ദേശീയപതാക ഉയർത്തിയതും ചെയ്‌ത നേതാവാണ് ദാമോദർ ഭായി ബംഗേറ. ബ്രിട്ടീഷ് സർക്കാർ അദ്ദേഹത്തെ തടവിലാക്കിയെങ്കിലും പിന്നീട് റായ് ബഹാദൂർ എന്ന സ്ഥാനപ്പേര് നൽകി. ബംഗേറ ബില്ലവർ സമുദായത്തിൽ നിന്നുള്ള വ്യക്തിയാണ്.
ആഗസ്റ്റ് 2014 ൽ മിര ഭയാന്ദർ മുനിസിപ്പൽ കോർപ്പറേഷൻ (എംബിഎംസി) താനെ ജില്ലയിലെ ഭയാന്ദർ റോഡു ജംഗ്ഷന് സ്വാതന്ത്ര്യസമര സേനാനിയായിരുന്ന ഭായി ദാമോദർ ബംഗേറയുടെ പേര് നൽകി.
അവലംബം
വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:മുംബൈയിൽ നിന്നുള്ള വ്യക്തികൾ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
ആഫ്രിക്കൻ ഒച്ച്
അക്കാറ്റിന ഫുലിക്ക (Achatina fulica) എന്ന ശാസ്ത്രനാമമുള്ള ആഫ്രിക്കൻ ഒച്ച്‌  അഥവാ രാക്ഷസ ഒച്ച്‌, മൊലുസ്ക്ക ഫയ്ലത്തിൽ , ഗസ്ട്രോപോട ക്ലാസ്, അക്കാറ്റിനിടെ കുടുംബത്തിലെ  അക്കാറ്റിന ജെനുസ്സിൽ പെട്ട ഇനമാണ്. ശാസ്ത്ര രേഖകളിൽ ഇവയെ കിഴക്കേ ആഫ്രിക്കൻ കര ഒച്ച്‌, ആഫ്രിക്കൻ ഭീമൻ കര ഒച്ച്‌ എന്നും വിവരിക്കപ്പെടുന്നു. അന്തരീക്ഷ വായു ശ്വസിച്ചു കരയിൽ ജീവിക്കുന്ന വലിപ്പം കൂടിയ ഈ ഒച്ച്‌  കിഴക്കൻ ആഫ്രിക്കൻ സ്വദേശി  ആണ്. ജൈവാധിനിവേശത്തിനു നല്ല ഉദാഹരണമാണ് ഇവ. ഏഷ്യ ഒട്ടുക്കും, ഇന്ത്യൻ മഹാസമുദ്ര ദ്വീപുകൾ, വെസ്റ്റ് ഇൻഡീസ് ദ്വീപുകൾ എന്നീ സ്ഥലങ്ങളിലെല്ലാം ഇവ സാധാരണമായിക്കഴിഞ്ഞു .1821-ൽ ഫെറുസാക് ആണ് ഈ ഇനത്തെ ആദ്യമായി വിവരിച്ചത്. ചൈനയിൽ 1931-ൽ രേഖപ്പെടുത്തി.
താഴെ പറയുന്ന മൂന്നു ഉപ ഇനങ്ങളെ കൂടി വിവരിക്കപ്പെടുന്നുണ്ട് :
ശരീര ഘടന
വളർച്ച എത്തിയ ഒച്ചിന് 7 സെന്റിമീറ്റർ പൊക്കവും, 20 സെന്റിമീറ്റർ നീളവും ഉണ്ടാവും. മുകളറ്റം കൂർത്ത രക്ഷാ കവചം(തോട്) മുകളിൽ ഏറ്റി   ആണ്  യാത്ര. ഇത് കാൽസിയം നിർമിതമാണ്. കവചത്തിലെ ചുരുളുകൾ ഇടം പിരിയും, വലം പിരിയും ഉണ്ട്. വലം പിരി ആണ് സാധാരണം. തവിട്ടു നിറമുള്ള തോടുകളിൽ കുറുകെ വരകൾ ഉണ്ട്. ശരീരത്തിന്റെ അടിയിലെ മാംസളമായ പാദങ്ങൾ ഉപയോഗിച്ചാണ് ഇവ വളരെ സാവധാനം തെന്നി നീങ്ങുന്നത്‌. ഇതിനു സഹായകമായി ഒരു കൊഴുത്ത ദ്രാവകം ഇവ പുറപ്പെടുവിക്കും. ഈ ദ്രാവകം ഉണങ്ങിക്കഴിയുമ്പോൾ, മിന്നുന്ന വെള്ള വരകളായി ഇവ സഞ്ചരിച്ചിടത്തോക്കെയും കാണും.
ജീവിത രീതി
മിക്ക ഉഷ്ണ മേഖലാ പ്രദേശങ്ങളും അധിനിവേശിച്ചു കഴിഞ്ഞ ഇവ ,വിവിധ സസ്യങ്ങളുടെ ഏത് ഭാഗവും കടിച്ചു  വിഴുങ്ങി  ജീവിക്കുന്നു. മണൽ, എല്ല്. കോണ്ക്രീട്ടു വരെ ഇവ ഭക്ഷിക്കാറുണ്ട്. ഇവയുടെ ആക്രമണം മൂലം ചെടികൾ നശിക്കപ്പെടും.
പ്രത്യുല്പാദനം
ലിംഗ വ്യത്യാസം ഇല്ല. ഒരേ ജീവിയിൽത്തന്നെ സ്ത്രീ പുരുഷ ഉൽപ്പാദന ഇന്ദ്രിയങ്ങൾ  കാണപ്പെടും. പക്ഷെ സ്വയം ബീജ സങ്കലനം സാധാരണം അല്ല. പുരുഷ ബീജം രണ്ടു വര്ഷം വരെ ശരീരത്തിൽ സൂക്ഷിക്കും. വർഷത്തിൽ അഞ്ചു മുതൽ ആറ് തവണ വരെ മുട്ടകൾ ഇടും. ഓരോ പ്രാവശ്യവും 200 മുട്ടകൾ. 90 ശതമാന മുട്ടകൾ വരെ വിരിയാറുണ്ട്.
ജീവ ചക്രം
ആറ് മാസം കൊണ്ട് പൂർണ വളർച്ച എത്തുന്നു. രാത്രിയിൽ ആണ് ഇര തേടലും സഞ്ചാരവും. പകൽ മണ്ണിൽ ഉഴ്ന്നിറങ്ങി ഒളിച്ചിരിക്കും. അഞ്ചു മുതൽ പത്തു വർഷം വരെ ജീവിച്ചിരിക്കും. പ്രതികൂലാവസ്ഥയിൽ, മൂന്നു വർഷം വരെ തോടിനുള്ളിൽ സമാധി (Hybernation)ഇരിക്കാൻ കഴിവൊണ്ട്. അതിനാൽ ഇവയെ നശിപ്പിക്കുന്നത് എളുപ്പമല്ല.
നിയന്ത്രണം
സസ്യങ്ങളുടെ ഇലകൾ തിന്നു നശിപ്പിക്കുന്നത് കൂടാതെ ഇവ വീടുകൾക്കുള്ളിലും എത്തപ്പെടും. മനുഷ്യരിൽ മസ്തിഷ്ക ജ്വരം പടര്ത്തുന്നതിനു   ഈ ഒച്ച്‌ ഉത്പാദിപ്പിക്കുന്ന  ചെറു വിരകൾ  കാരണമാകുമെന്ന്  സംശയിക്കുന്നൊണ്ട് .കേരളത്തിൽ  ഇവയുടെ ശല്യം  വർദ്ധിച്ചതിനാൽ,  പീച്ചിയിലെ  വന ഗവേഷണ കേന്ദ്രം, കോട്ടയത്തെ ടയിസ്  എന്ന സംഘടന,  കൊച്ചിൻ കോളേജിലെ  ജന്തു ശാസ്ത്ര വിഭാഗം  എന്നിവർ  ഇതേക്കുറിച്ച് ഗവേഷണം നടത്തുന്നൊണ്ട്‌. കറിയുപ്പ് വിതറിയാൽ ഇവ  കൊല്ലപ്പെടും. ജനം ഈ മാർഗ്ഗമാണ് ഇപ്പോൾ അവലംബിക്കുന്നത്.
വന ഗവേഷണ കേന്ദ്രത്തിന്റെ  റിപ്പോർട്ട്‌
കേരളത്തിലെ തദ്ദേശ സ്ഥാപനങ്ങളുടെ ഓമ്ബുട്സ്മാൻ ആവശ്യപ്പെട്ടതനുസ്സരിച്ചു, പീച്ചിയിലെ വന ഗവേഷണ കേന്ദ്രം , കേരളത്തിലാകമാനവും പ്രത്യേകിച്ചു കോന്നിയിൽ ഉണ്ടായ ആഫ്രിക്കൻ ഒച്ചുകളുടെ ശല്യത്തെക്കുറിച്ചു നടത്തിയ പഠന ഫലങ്ങൾ സമർപ്പിക്കുകയുണ്ടായി.കോന്നിയിലെ ആഫ്രിക്കൻ ഒച്ചിന്റെ ശല്യത്തെ കുറിച്ച് ആദ്യം റിപ്പോർട്ട്‌ ചെയ്യുന്നത് കേരള കൌമുദി ഫ്ലാഷ് റിപ്പോർട്ടർ ജയൻ കോന്നിയാണ് .ഈ വിഷയം അന്നത്തെ എം എൽ എ അടൂർ പ്രകാശ്‌ നിയമസഭയിൽ അവതരിപിച്ചു .ആരോഗ്യ പ്രവർത്തകരുടെ പരിശോധനകൾ നടന്നിരുന്നു. വേനൽക്കാലത്തിനു മുൻപ് ഇവയെ നിർമാർജ്ജനം ചെയ്തില്ലെങ്കിൽ ഇവ വേനൽ ഉറക്കത്തിൽ പ്രവേശിച്ചു മൂന്നു വർഷം വരെ മണ്ണിനടിയിൽ സമാധിയിൽ കഴിഞ്ഞേക്കും. ഒച്ചിന് തീറ്റ വിഷമായി കൊടുക്കുന്ന മിതയ്ൽടിഹ്യ്ടെ (Methyldehyde ) എന്ന രാസവസ്തുവിന്റെയും കറി ഉപ്പിന്റെയും ഉപയോഗം, കരയിലും വെള്ളത്തിലും ഉള്ള മറ്റു ജീവികൾക്ക് ഹാനികരമാണ്. അമിതമായ കറി ഉപ്പിന്റെ ഉപയോഗം മണ്ണിന്റെ രാസ ഘടനയിൽ   മാറ്റം ഉണ്ടാക്കി മണ്ണിനെ കൃഷിക്ക് യോജിച്ചതല്ലാതാക്കി തീർക്കുമെന്നും മുന്നറിയിപ്പ് നൽകിയിരിക്കുക ആണ്. മനുഷ്യരിൽ ഇഓസിനോ    ഫിലിക് മേനിന്ജ്‌ഇടിസ്  (Eosinophilic meningitis) എന്ന രോഗം ഉണ്ടാക്കുന്ന എലികളുടെ ശ്വാസ   കോശങ്ങളിൽ ജീവിക്കുന്ന വിരകളുടെ  ഇടക്കാല അതിഥി (Intermediate  host ) ആഫ്രിക്കൻ ഒച്ചുകളാണ്. അതിനാൽ അവയെ ഭക്ഷിക്കാൻ പാടില്ല. കയ്യുറ ഉപയോഗിച്ച് ശേഖരിക്കുന്ന ഇവയെ പുകയിലക്കഷായം, തുരിശു ലായനി എന്നിവ ഏതെങ്കിലും ഉപയോഗിച്ച്  കൊല്ലണം. തീറ്റ വിഷം (Bait) വെക്കുന്നതിനുള്ള നല്ല മാധ്യമം കാബ്ബേജു ആണ്. കേരളത്തിൽ,പാലക്കാട് ആണ് 1970 കളിൽ ഇവ ആദ്യമായി കാണപ്പെട്ടത്.എന്ന്  ഹിന്ദു ദിനപത്രത്തിൽ വന്ന റിപ്പോർട്ട്‌ തുടരുന്നു. . ഇവയുടെ ഒഴിഞ്ഞ തോടിൽ കൊതുകിനു മുട്ട ഇട്ടു വളരുവാൻ കഴിയും.
അവലംബം
വർഗ്ഗം:ഇഴജന്തുക്കൾ വർഗ്ഗം:അധിനിവേശജന്തുക്കൾ